Direktne investicije u Evropi dostižu maksimum, uprkos riziku | Tech Lifestyle\nPočetna Biznis korisnici Direktne investicije u Evropi dostižu maksimum, uprkos riziku\nDirektne investicije u Evropi dostižu maksimum, uprkos riziku\nPrema rezultatima istraživanja o atraktivnosti evropskog tržišta („European Attractiveness Survey 2016“) koje je sprovela revizorsko – konsultantska kompanija EY, direktne strane investicije (SDI) upućene ka Evropi dostigle su novi rekord od 5.083 SDI projekta u 2015., što predstavlja 14 odsto veći broj projekata nego prošle godine. Ovaj rast SDI u Evropi doveo je do otvaranja 217.666 novih radnih mesta (17 odsto više nego lani).\nIako je 77odsto direktnih stranih investicija upućeno ka zemljama Zapadne Evrope, ovaj region beleži rast od svega 9 odsto, dok Centralna i Istočna Evropa imaju rast od 34 odsto u pogledu broja SDI. U Centralnoj i Istočnoj Evropi se otvorilo 50 odsto novih radnih mesta zahvaljujući SDI projektima, gde je 69 odsto SDI projekata iz oblasti proizvodnje.\n„Rezultati ovogodišnjeg istraživanja o atraktivnosti Evrope kao destinacije za direktne strane investicije pokazali su da je Srbija u 2015. godini uz imala rast od 108 odsto u broju stvorenih radnih mesta sa 5.104 u 2014. godini na 10.631. Ovakvi rezultati postavili su Republiku Srbiju na drugo mesto na listi top 10 zemalja po kriterijumu stvaranja novih radnih mesta od aktivnosti stranih direktnih investicija“, objašnjava Stiven Fiš (Stephen Fish) rukovodeći partner kompanije EY u Srbiji, Bosni i Hercegovini i Crnoj Gori.\nUprkos pozitivnim rezultatima direktnih stranih investicija za 2015. godinu, geopolitička i makroekonomska situacija dovode u pitanje ulaganja investitora. Globalno istraživanje o atraktivnosti evropskog tržišta u kojem je učestvovalo 1.469 rukovodilaca, pokazalo je da samo 22 odsto njih planira da i dalje razvija poslove u Evropi u bliskoj budućnosti, što predstavlja pad u odnosu na 2014. godinu, kada je 32 odsto ispitanih rukovodilaca bilo raspoloženo za proširenje poslovanja u Evropi.\n“Uprkos mnogim geopolitičkim rizicima i nestabilnosti poslovnog okruženja, investitori i dalje vide Evropu kao relativno bezbedan ambijent za investiranje. Prednost Evrope leži u digitalnoj i logističkoj infrastrukturi, obučenoj radnoj snazi i stabilnim i dobro utvrđenim pravnim i regulativnim okvirima. Međutim, glavne prepreke i dalje predstavljaju neprilagodljiva tržišta rada, skupa radna snaga i složen sistem oporezivanja”, ističe Mark Lermit (Marc Lhermitte), vodeći ekspert za savetovanje pri izboru međunarodnih lokacija kompanije EY.\nKo investira u Evropi?\nNa polju SDI aktivnosti i ove godine nastavljaju da dominiraju intra-evropski projekti, sa 2.751 investicijom, koje čine čak 54 odsto svih projekata i 108.543 otvorenih radnih mesta. Zemlja koje najviše upućuje investicije ka Evropi je SAD – 1.193 sa SDI projekta kojim je stvoreno 58.437 radnih mesta. Samo u oblasti finansija i poslovanja, investitori iz SAD su stvorili 558 projekata i 22.425 radnih mesta.\nAzija se sve više uključuje u investiranje u Evropi, sa 735 SDI projekata (13 odsto više 2015. godine) i 37.215 otvorenih radnih mesta u 2015. godini. Kina je najveći azijski investitor, sa 238 projekata (sa porastom od 2 odsto) i sa 8.917 otvorenih radnih mesta. Investicije Indije su takođe vredne pažnje, sa 126 projekata u Evropi, što je za 37 odsto više nego prošle godine. Indija se nalazi među tri najveća ne-evropska investitora u oblasti poslovanja i finansija, sa 55 projekata, odnosno povećanjem od 22 odsto.\nInteresovanje za proizvodnju u Evropi ne jenjava, s obzirom na to da je 49 odsto projekata iz oblasti proizvodnje, kao i 62 odsto otvorenih radnih mesta baš u okviru ove industrijske grane. Najveći uticaj na rast SDI aktivnosti u proizvodnoj industriji imale su Poljska (117 projekata, rast od 34 odsto), Turska (105 projekata, rast od 52 odsto), Mađarska (69 projekata, rast od 103 odsto), Srbija (51 projekat, rast od 76 odsto) i Rumunija (51 projekat, rast od 21 odsto).\nPrethodni članakNapredne funkcije kamere S7 i S7 Edge\nSledeći članakDrvena tojota na nedelji dizajna u Milanu – Toyota Setsuna


EBRD, EU i GIZ podržavaju digitalizaciju malih i srednjih preduzeća u Bosni i Hercegovini - Poduzetnice\nKrediti i EU grantovi kao podrška digitalnoj transformaciji bosanskih preduzeća\n• Zajednički program za jačanje konkurentnosti i podršku digitalnoj transformaciji bh. kompanija\n• Poticanje MSP da ulažu u tehnologiju i automatizaciju, kako bi dostigli standarde EU\n• Bespovratna sredstva EU kako bi ulaganja bila pristupačnija\nEvropska banka za obnovu i razvoj (EBRD) i Evropska unija (EU) pojačavaju podršku malim i srednjim preduzećima (MSP) u Bosni i Hercegovini pokretanjem programa „Go Digital“. Program je predstavljen danas u Sarajevu u Greenpark by Symphony, jednoj od najuspešnijih IT kompanija u BiH.\nNovi program baziran je na tri stuba aktivnosti koje će pomoći malim i srednjim preduzećima da ulažu u digitalizaciju svog poslovanja, zajedno sa drugim investicijama za poboljšanje produktivnosti, operativne efikasnosti i otpornosti.\n„SME će moći aplicirati za sredstva za ulaganje u hardver i softver za različite projekte digitalne transformacije“, objašnjava Manuela Naessl, direktorica ureda EBRD-a za Bosnu i Hercegovinu. „Ove investicije mogu biti samostalne ili kao dodatak drugim ključnim investicijama u automatizaciju ili opremu koja poboljšava zaštitu životne sredine, kvalitet proizvoda. Cilj je potaknuti digitalnu transformaciju malih i srednjih preduzeća i učiniti ih konkurentnijim na tržištima EU, u skladu sa standardima koje zahtijevaju EU direktive.”\nCilj programa je da MSP učini produktivnijim, kao i da podstakne održivost životne sredine, jer će se najmanje 60 posto sredstava zajma koristiti za finansiranje investicija u zelene tehnologije. Biće podržani projekti u oblasti poput digitalne komunikacije, informacione i IT sigurnosti, digitalnog upravljanja kompanijom i digitalnih proizvodnih procesa i usluga.\nŠef Delegacije EU i specijalni predstavnik EU u Bosni i Hercegovini Johann Sattler podvukao je da je Program „EU4SMEs“ dio pomoći EU u podršci oporavku od pandemije Covid-19 i tranziciji ka ekonomiji orijentiranoj ka budućnosti. „MSP su ključni pokretač ekonomskog rasta i razvoja, a podrška digitalizaciji pomoći će preduzećima da budu konkurentnija na lokalnim i međunarodnim tržištima. Trenutna IPA pomoć EU za podršku zelenoj i digitalnoj tranziciji iznosi oko 50 miliona eura, a posebno je usmjerena na mala i srednja preduzeća. MSP moraju u potpunosti iskoristiti inovativne tehnologije, vještine i usluge, ne samo da bi rasla na održivijim osnovama, već i da bi opstala u ekonomiji budućnosti”.\nEBRD, u saradnji sa lokalnim finansijskim institucijama, plasiraće specijalizovanu kreditnu liniju, dok EU finansira grantove u iznosu do 15 posto ukupnog iznosa kredita, kako bi ulaganja malih i srednjih poduzeća u digitalizaciju, automatizaciju, konkurentnost i zelene tehnologije bila pristupačnija.\nManuela Naessl je dodala: „Iskorištavanje prednosti digitalizacije važno je za kompanije u Bosni i Hercegovini, koje se takmiče na lokalnom i međunarodnom tržištu. Radeći s lokalnim komercijalnim bankama, ove kreditne linije za konkurentnost omogućit će malim i srednjim preduzećima da dobiju financiranje za digitalizaciju i automatizaciju svog poslovanja u skladu sa svojim specifičnim potrebama.”\nEva Naeher, programska direktorica, GIZ, istakla je: „Digital Innovation Hubs su važan koncept u pružanju podrške digitalizaciji i mjerama inovacija u malim i srednjim preduzećima. Usluge koje se pružaju mogu pomoći malim i srednjim preduzećima da poboljšaju svoje proizvode, procese i strukture i mogu im pomoći da dođu do novih tržišta. To se može dogoditi putem transfera tehnologije i obuka. Nadalje, razmjena i umrežavanje među DIH i zainteresiranim preduzećima i dionicima dodatno će otvoriti nove mogućnosti i stvoriti ekosistem koji će omogućiti, što sa zadovoljstvom podržavamo našim sufinansiranim projektom EU4DigitalSME.”\nNovi program Go Digital u BiH direktno doprinosi Digitalnoj agendi Evropske komisije za zapadni Balkan koja ima za cilj da podrži tranziciju privatnog sektora i pomogne preduzećima da u potpunosti osiguraju prednosti digitalne transformacije ekonomije.


Rešenje NBS za 'švajcarce'\n31/05/2013 | 13:03\nRešenje NBS za ‘švajcarce’\nNarodna banka Srbije (NBS) preporučila je danas bankama da svojim klijentima koji imaju kredite u švajcarskim francima, prvenstveno onima do iznosa u protivvrednosti od 80.000 evra na dan odobravanja, omoguće da te kredite u određenom vremenskom periodu otplaćuju u ratama manjim u odnosu na prvobitno ugovorene.\nGuverner NBS Jovanka Tabakovic istakla je da bi banke korisnicima stambenih kredita u švajcarcima trebalo da omoguće otplatu tako da ratu obračunavaju po kursu na dan odobravanja kredita korigovano za rast švajcarskog franka u odnosu na evro, najviše osam odsto.\nOna je u izjavi novinarima istakla da je preporuka koncipirana tako da najveće umanjenje imaju korisnici koji su najviše pogođeni kretanjem kursa.\nGrađani koji su uzimali kredite tokom 2007. i prvih devet meseci 2008. godine, kada je švajcarski franak bio najslabiji u odnosu na evro, a takvih je najviše, i u naredne tri godine otplaćivali bi rate koje su za 12 do 19 odsto niže od njihovih tekućih rata.\nNa primeru rate od 500 švajcvaraca, to znači umanjenje od 60 do 95 franaka. Banke bi najkasnije do 1. avgusta ponudile korisnicima tih kredita zaključenje aneksa ugovora o stambenom kreditu u skladu sa preporukom.\nSvetska konsulantska firma otvara kancelariju u Beogradu\nDodela PRiZnanja najboljima u oblasti odnosa s javnošću


Vaša ekselencijo, gde ste sinoć bili? - 26.04.2016, Sputnik Srbija\nPrisustvo američkog ambasadora u sedištu DS tokom izborne noći nije ništa neuobičajeno u zemlji u kojoj strane diplomate imaju mogućnost da se sa najvišim... 26.04.2016, Sputnik Srbija\nanalize i mišljenja, komentari i analitika, bojan pajtić, srećko đukić, kajl skot, izbori\n22:26 26.04.2016 (Osveženo: 15:27 29.10.2021)\n© Tanjug / NEMANJA JOVANOVICAmbasador SAD u Srbiji Kajl Skot\nAmerički ambasador Kajl Skot opet se našao u centru pažnje srpske javnosti — ovoga puta zbog toga što je, kako navode mediji, izbornu noć proveo u štabu Demokratske stranke, kao gost njenog predsednika Bojana Pajtića.\nPrisustvo stranih diplomata u sedištima srpskih političkih stranaka tokom izborne noći i nije tako neuobičajena pojava kao što na prvi pogled izgleda (treba se samo prisetiti nekih ranijih izbora).\nS druge strane, u ostatku sveta to baš i ne spada u normalno ponašanje pripadnika diplomatskog kora. Bivši ambasador SRJ u Belorusiji Srećko Đukić za Sputnjik kaže da se u Srbiji, praktično, piše nova diplomatska praksa — za lokalnu upotrebu.\n„To ovde i nije neki presedan ako imamo u vidu da se u Srbiji ne održava reciprocitet. Daleko smo od njega kad su pitanju strane diplomate i ambasadori — oni svakog trenutka u ovoj zemlji imaju mogućnost susreta na najvišem nivou. Međutim, naši ambasadori u inostranstvu to mogu da čine samo kada uručuju akreditivna pisma“, kaže Đukić za Sputnjik.\nPrema njegovim rečima, pošto se prisustvo stranih diplomata u sedištima srpskih političkih stranaka u izbornoj noći ne može smatrati nekim izuzetkom, boravak američkog ambasadora u sedištu DS u nedelju uveče i nije narušio neke normative ovdašnjeg diplomatskog kodeksa.\nĐukić dodaje i da u Skotovom prisustvu u Demokratskoj stranci ne vidi neku posebnu poruku srpskim građanima i političkoj eliti.\n„Da li je time američki ambasador želeo da demonstrira podršku demokratama ili nešto drugo, verovatno bi samo lično on mogao da objasni. Ako se ima u vidu da se američki ambasador veoma često sreće sa visokim državnim rukovodiocima u Srbiji, ne vidim u tome neki drugi podtekst osim, prosto, odziva jednog ambasadora na poziv šefa jedne stranke“, objašnjava Đukić.\nDakle, kao i nebrojeno puta ranije, ispostavilo se da je i u ovom slučaju Srbija bila — poseban slučaj.


Srebrenica — Zapad neće popustiti - 19.06.2015, Sputnik Srbija\nIluzija je da mi možemo da utičemo na britanski stav. Treba da zatražimo pomoć Rusije i Kine. Definicija genocida je već narušena odlukom Haškog tribunala u... 19.06.2015, Sputnik Srbija\npolitika, vesti, republika srpska (rs), srebrenica, tomislav višnjić, tibor varadi\n08:05 19.06.2015 (Osveženo: 12:12 30.07.2019)\nHoće li Rezolucija o genocidu u Srebrenici, ukoliko bude „prošla“ u Ujedinjenim nacijama, promeniti definiciju genocida koja je do sada važila u međunarodnim odnosima? I treba li da Srbija i Republika Srpska zatraže od Rusije da ulože veto na ovu rezoluciju ili da pokušaju da „upeglaju“ ovo pitanje sa Velikom Britanijom kao predlagačem — pitanja su koja sagovornici Sputnjika različito komentarišu.\nTibor Varadi, stručnjak za međunarodno pravo, kaže da je ta rezolucija pobudila mnogo veće uzbuđenje nego što zaslužuje.\nOn podseća da je svojevremeno po bosanskoj tužbi za genocid protiv Srbije, Međunarodni sud pravde odbio tužbu da je Srbija kriva za genocid u Srebrenici, ali da je ustanovljeno da je genocid u Srebrenici počinjen i da je počinilac vojska Republike Srpske, konkretno general Radislav Krstić.\n„Prema tome, ako se o genocidu govori u vezi sa Srebrenicom onda se ne izlazi van tih okvira koje su utvrdili međunarodni sudovi. Iz okvira presuda bi se izlazilo samo ako bi se sve drugo u Bosni ili Hrvatskoj nazivalo genocidom. Znači, ako se rezolucija poziva samo na Srebrenicu, onda se ne izlazi iz onoga što su sudovi utvrdili“, objašnjava Varadi.\nDa li je, međutim, moguće da ovakve rezolucije vremenom postanu presedan za prozivke za genocid i na drugim teritorijama u svetu? Advokat sa međunarodnim iskustvom, Tomislav Višnjić koji je pred Tribunalom zastupao generala Radislava Krstića, osuđenog za počinjen genocid u Srebrenici, kaže da je taj presedan već napravljen.\n„Taj presedan, koji je ustanovio Tribunal u Hagu se već koristi — evo u Rezoluciji. Pokušali su da je koriste u Međunarodnom sudu pravde“, objašnjava Višnjić uz zaključak da je ta presuda Tribunala već „u funkciji“.\nVišnjić pritom na pitanje da li se ovakvim presudama sam pojam genocida donekle razblažava ili zloupotrebljava kaže:\n„To je bio jedan od argumenata na suđenju Krstiću kad je prvi put ustanovljena presuda da se upravo na način kako je u toj presudi odlučeno izlazi iz definicije genocida — onako kako je ona data po Konvenciji o genocidu. Ali u svakom slučaju, presuda, onakva kakva je doneta, i rasprava koja je vođena oko nje otvorile su više pitanja vezanih za osnovnu definiciju genocida i konkretno za samu Srebrenicu“, napominje advokat.\n22 Februar 2015, 10:16\nAko Rezolucija ide u Savet bezbednosti, Srbiji će biti potrebna podrška neke stalne članice SB. Politički analitičar Aleksandar Pavić kaže da na prvom mestu to mogu da budu Rusija ili Kina.\n„Tu ne treba da zaobilazimo zemlje koje bi imale razumevanja za našu poziciju. Naprotiv, mi treba da im jasno stavimo do znanja šta hoćemo, s obzirom da su i sami ruski zvaničnici rekli ovih dana da su oni uvek u Savetu bezbednosti branili srpske interese, svaki put kada je Srbija jasno formulisala svoj stav i izlazila sa jasnim zahtevom“, kaže Pavić, dodajući da je neophodno da Srbija i RS zajedno deluju i da podvuku „crvenu liniju“ preko koje se ne može.\n„Što se tiče razgovora sa Britancima, tu ne bih bio nikakav optimista, jer oni već 20 godina pokušavaju da plasiraju ovu priču i to i rade, i preko svojih medija i preko svoje diplomatije“ napominje on.\nPavić smatra da je Zapadu važna teza da su srpske snage počinile genocid i da oni tu neće popustiti, dodajući da je iluzija da Srbija može da utiče na njihov stav.


Tag / Ubistvo karikaturista / Vesti online\nBokser iz Bara ubijen u Cirihu\nDržavljanin Crne Gore Boris Račić /30/, poreklom iz Bara, ubijen je jutros u Cirihu, pišu crnogorski mediji.\nAmerička voditeljka: Moramo da ubijemo muslimane! Moramo!\nVoditeljka američkog TV Foksa Dženin Piro izjavila je da muslimane treba pobiti i da je to jedino rešenje kako bi se sprečili zločini radikalnih islamista.\n12:40 >> 13:02\nAl Kaida preuzela odgovornost za napad na Šarli: "Veliko zadovoljstvo za muslimane"\nAl Kaida u Jemenu preuzela je odgovornost za napad na francuski satirični nedeljnik Šarli ebdo.\n19:35 >> 22:41\nVIDEO: Ovako su braća Kuaši bežala od policije\nBritanski Skaj njuz objavio je nov, do sada neemitovani snimak braće Kuaši posle izvršenog napada na redakciju magazina "Šarli ebdo".\nBela kuća: Žao nam je što nismo bili na Maršu solidarnosti\nBela kuća je večeras (12. januar) saopštila da je pogrešila što nije poslala nijednog zvaničnika visokog ranga na antiteroristički marš solidarnosti koji je održan u Parizu.


Svijet šokiran: Nafta više ne vrijedi ni 0 dolara | Ekonomist\nSvijet šokiran: Nafta više ne vrijedi ni 0 dolara\nCijena nafte slabijeg kvaliteta iz američke države Sjeverna Dakota dostigla je negativnu vrijednost, a kupac je tražio od prodavca da mu doplati 0,5 dolara za barel.\nOva marka nafte, koja je veoma lošeg kvaliteta, prije godinu dana koštala je 13,5 dolara za barel, dok je januara 2014. godine koštala čak 47,6 dolara, piše Blumberg.\nPrema riječima zamjenika direktora konsalting kompanije “Tarner Mejson“ Džona Auersa, ukoliko prodavac dođe u situaciju da mora da plati kupcu da bi prodao određeni proizvod, jedino što mu preostaje jeste prestanak proizvodnje.\nIz kompanije kažu da je od 2011. godine američka kompanija “Enbridž“ prestala da daje svoj cjevovod za prevoz ove nafte, te je proizvođač morao da koristi cisterne i vozove, što je drastično povećalo troškove.\nU Sjevernoj Dakoti proizvodi se oko 15 hiljada barela dnevno.\nOznake Breaking Cijena nafte slabijeg kvaliteta iz američke države Sjeverna Dakota dostigla je negativnu vrijednost prodavac kupcu da doplati zamjenika direktora konsalting kompanije “Tarner Mejson“ Džona Auersa


Beta\t 25. oktobra 2016. 12:00\nPokrajinski odbor Demokratske stranke Srbije (DSS) sa Kosova i Metohije obavestio je danas vrh stranke da su svi opštinski odbori na Kosovu napustili tu partiju zbog, kako su naveli, izdajničke politike koju DSS zajedno sa Srpskom naprednom strankom (SNS) vodi prema toj pokrajini.\n“Shodno izdajničkoj politici DSS koju ona zajedno sa SNS vodi prema južnoj srpskoj pokrajini, Pokrajinski odbor obaveštava javnost Srbije da Demokratsku stranku Srbije napuštaju opštinski odbori Kosovska Mitrovica, Zvečan, Leposavić, Zubin Potok, Vučitrn, Novo Brdo, Kosovska Vitina, Kosovska Kamenica, Gnjilane i Lipljan. Opštinski odbor u Štrpcu deli iste stavove, ali kako predsednik opštinskog odbora Borivoje Marković nije stigao da zakaže sednicu on će to učiniti narednih dana. U prevodu to znači da DSS na Kosovu i Metohiji nema više nijedan opštinski odbor”, navodi se u saopštenju.\nTaj odbor DSS-a navodi da su njegovi članovi zgroženi isključenjem iz stranke nekadašnje predsednice Sande Rašković Ivić, za koju su ocenili da je stranku “podigla iz mrtvih”, vrativši je u Skupštinu Srbije.\n“Glavni razlog za njeno isključenje je oštra kritika na račun izdajničke politike Aleksandra Vučića prema Kosovu i Metohiji. Zato je i direktiva za njeno isključenje stigla direktno iz kabineta premijera. Gola je laž da je Sanda Rašković-Ivić, kako kaže vrh stranke, došla u sukob sa politikom DSS zbog zajedničkog kandidata opozicije za predsednika republike. Nikada do sada nijedan stranački organ nije raspravljao o budućim predsedničkim izborima, a najmanje o zajedničkom kandidatu opozicije”, dodaje se u saopštenju.\nDosadašnji pokrajinski odbor DSS-a naveo je da prestaje njegov rad, jer su svi članovi odbora delegirani iz skupštinskih odbora koji više nisu u stranci, a da vrh stranke dokumentaciju, stranačku arhivu i opštinske pečate može da preuzme na licu mesta, kao i da plati troškove putovanja jer je “finansijski zaimao stvarajući raznorazne koalicije sa SNS”.\n“Pokrajinski odbor DSS na kraju podseća Aleksandra Popovića, glavnog kreatora kolaboracije sa SNS, što je dovelo do masovnog napuštanja i razbijanja stranke, da je sada stvarno zaslužio ministarsku funkciju. Pretpostavljamo da će njegove zasluge aktuelni srpski premijer znati da ceni”, dodaje se.


DŽEZERI NA SCENI "PERA DOBRINOVIĆ": Počinje 23. "Novosadski džez festival"\n25. 11. 2021. u 12:16\nGLAVNI koncertni program 23. Novosadskog džez festivala, počeće večeras u 19.30 časova na sceni “Pera Dobrinović” Srpskog narodnog pozorišta nastupom Modern Art Orchestra iz Budimpešte a u 21.30 časova je zakazan nastup novosadskog sastava, Akshani Project. Po tradiciji, džem sešn biće održan u pozorišnom klubu „Trema“ po završetku večerašnjeg programa.\nSmotra džezera u Novom Sadu, 23. po redu, trajaće do nedelje, 28. novembra, do kada će se predstaviti neki od najpopularnijih sastava i svetski proslavljenih muzičara regionalne džez scene, iz Srbije, BiH, Hrvatske, Slovenije i Mađarske. Svako veče u SNP-u rezervisano je za dva koncerta a posebna poslastica biće džem sešn u Pozorišnom klubu „Trema“ svake večeri nakon koncertnog programa.\nSutra, u petak 26. novembra su u istom terminu na programu koncerti dva kvarteta - Bojan Cvetković kvartet i Lana Janjanin kvartet.\nU subotu, 27. novembra nastupaju sastav „Super sax 4” i sastav “Teo Collori & Momento Cigano”.\nOvogodišnji Novosadski džez festival zatvaraju Sinan Alimanović kvartet i Nenad Vasilić trio, u nedelju, 28. novembra.\nOvogodišnje druženje džezera u Novom Sadu počelo je u ponedeljak, 22. novembra, uvodnim sadržajima i muzičkim radionicama koje se održavaju u Kulturnom centru grada, Kulturnoj stanici „Mlin“, muzičkoj školi „Isidor Bajić“ i Srpskom narodnom pozorištu. Radionice su upriličila neka od najvećih imena domaće džez scene, Vasil Hadžimanov, Ivan Ilić i Igor Molnar. Neke od radionica predviđene za najmlađe, kroz kreativne sadržaje vode Svetlana Ceca Palada, Jelena Dopuđ i Jovana Dobrijević. U Srpskom narodnom pozorištu postavljena je i izložba fotografija Vladimira Veličkovića.\nVasil Hadžimanov Srpsko narodno pozorište Novi Sad novosadski džez festival


ce AMERIČKA STRATEGIJA ZA RUSIJU OMANULA: Ovih 7 izazova čeka sljedećeg predsjednika Amerike\nAMERIČKA STRATEGIJA ZA RUSIJU OMANULA: Ovih 7 izazova čeka sljedećeg predsjednika Amerike\n31.10.2016. u 04:08\nKo god naslijedi Baracka Obamu u Bijeloj kući, morat će da primjeni ovih 7 stvari ukoliko želi da povrati izgubljenu prednost u odnosu na Moskvu\nPrema brojnim parametrima, politika Washingtona prema Rusiji je omanula. Uprkos diplomatskih i ekonomskih sankcija djela međunarodne zajednice pod uticajem SAD, Moskva je uspela da zaštiti svoje interese u Ukrajini, Siriji i cyber prostoru.\nNovi pristup Rusiji biće jedan od glavnih prioriteta sljedeće predsjedniče administracije, ali do sada, iako je kampanja već na kraju, ni jedan od kandidata nije ponudio nešto novo - dok Hillary Clinton predstavlja ruskog predsjednika Vladimira Putina kao glavnog "zlikovca", Donald Trump na Moskvu gleda kao na potencijalnog, ako ne saveznika, onda svakako bližeg saradnika.\nOve dvije politike karakterišu američki odnos prema Rusiji već decenijama, tačnije pristup koji zavisi od toga da li je Moskvu moguće "pobijediti" ili privoljeti da postane "dobra demokratija". Iako Rusija nije demokratska zemlja, ona je sve moćnija u globalnoj areni i sljedeći predsjednik morat će da prihvati da Moskva ne može biti jednostavno pobuđena u novonastajućem multipolarnom globalnom poretku, već se mora primijeniti izbalansirana mješavina saradnje i nadmetanja.\nSljedeći predsjednik vodeće ekonomije svijeta morat će da ubijedi Moskvu da sarađuje tamo gdje je neophodno i da istovremeno bude spremna na kompromise tamo gdje se njeni interesi sukobljavaju sa američkim. Ono što je najvažnije jeste da Obamin nasljednik ne nastavi putem pritisaka sa ciljem promjene Rusije, već da se sa "obračuna" sa Rusijom kakva zaista jeste.\nOvo je 7 ključnih stvari:\n1. Ne radi se samo o Putinu\nAmerički problemi sa Rusijom ne postoje zbog Putina, već zbog geopolitičkih interesa. Putinov odlazak sa vlasti i promjena režima ne bi riješili višegodišnje tenzije. Osim toga Putinova politika stoji na čvrstoj vjekovnoj tradiciji ruske strateške misli, a njegovu vanjsku politiku podržavaju kako elite, tako i šira javnost.\nSljedeći predsjednik SAD morat će da prestane u maniru svojih prethodnika da odnose sa Moskvom zasniva na prostom slaganju ili neslaganju oko određenih problema, naročito sada kada je Rusija dovoljno ojačala da izazove američke interese.\n2. Spriječiti pretvaranje ukrajinskog rata u zamrznuti konflikt\nDogađanja u Donbasu bila su ključna za naglo pogoršanje odnosa Moskve i Washingtona, međutim zbog situacije u Siriji i izborne kampanje, o SAD se sve manje govori o Ukrajini. Iako SAD nisu među potpisnicama Minskog sporazuma, novi predsjednik morat će da vrati fokus na sporazum i pokrene njegovu primjenu sa mrtve tačke.\nPronalaženje izbalansiranog pristupa Ukrajini biće ključno za ponovno uspostavljanje povjerenja između Moskve i Washingtona. Da bi do toga došlo, Rusija će morati da se odrekne uticaja na političku tranziciju i reforme koje zemlju čekaju na putu ka EU, ali će isto tako i SAD morati da odustanu od članstva Ukrajine u NATO.\n3. Iskreni razgovori o Evropi\nNovi predsjednik SAD morat će da osnaži NATO kao garant sigurnosti Evrope, ali će isto tako morati i da prihvati činjenicu da Rusija može imati ogromnog uticaja na sigurnost Starog kontinenta. Zbog toga, akcenat Obaminog nasljednika treba da bude na većoj saradnji sa Rusijom u okviru sigurnosnih organizacija kao što su OEBS i NATO-Rusija savjet.\nIako je do danas potpisan čitav niz sporazuma o razoružavanju i sprečavanju proizvodnje oružja za masovno uništenje, Rusija je i dalje jedina zemlja koja može da uništi SAD kao funkcionalno društvo za oko 30 minuta. Iako djeluje apsurdno, više nego 25 godina od kraja Hladnog rata, obje zemlje drže svoje nuklearne kapacitete u stanju pune pripravnosti\nPremda su šanse za nuklearni rat gotovo ništavne, stabilnost u nuklearnim odnosima SAD i Rusije jedna je od najvažnijih stvari ne samo za dvije zemlje već i za cio svijet. Novi predsjednik SAD trebalo bi da uloži napore u smanjenje tenzija i usmjeravanje ogromne vojne moći dvije zemlje na rješavanje gorećih globalnih problema kao što je nuklearna prijetnja Sjeverne Koreje.\n5. Saradnja u Aziji\nKako je "obuzdavanje" Kine već postalo nemoguć zadatak, novi sljedeći predsjednik trebalo bi da se okrene fleksibilnim koalicijama sa drugim velikim silama u Aziji, kako bi na taj način spriječio Kinu da ugrozi američke interese u regionu.\nUmjesto da gura Kremlj u de fakto ekonomsku zavisnost od Pekinga, Washington treba da sarađuje sa Rusijom kako bi učvrstio svoj položaj u Aziji.\n6. Prihvatanje da je u Siriji ulog mnogo veći od same Sirije\nNakon kolapsa primirja ugovorenog od strane Washingtona i Moskve, nastavak razgovora o Siriji djeluje gotovo potpuno besmisleno ukoliko se ne primjeni šira strategija u koju će biti uključeni razgovori o Evropi. Moskva je više puta insistirala na povezanosti pogoršanja sigurnosne situacije na Bliskom istoku i u Evropi, ali je administracija Baraka Obame odbijala da prihvati ovu vezu.\nSamo priznavanjem činjenice da su različiti regionalni izazovi povezani, sljedeći predsjednik će moći SAD da postavi u povoljan položaj i uspješno izbalansira stvari u svoju korist.\n7. Unutrašnja pitanja\nOd kada se Rusija vratila u globalnu arenu kao važan igrač, sa sobom je ponijela i novo oružje - medije. Slično kao i SAD tokom Hladnog rata, Rusija se služi informacijama kako bi narušila kredibilitet Washingtona\nSljedeći predsjednik SAD morat će pre svega da se obračuna sa nejednakošću, rasnim nasiljem, migracijama i kriminalom kod kuće kako bi spriječio negativan uticaj informacionog rata.\nAmerički prioriteti moraju biti, dakle, postavljeni na smirivanju konflikata u Ukrajini i Siriji, smanjenje prijetnje trke u naoružanju i kredibilan i efikasan pristup problemima u kojima i Rusija drži jake karte. Saradnjom i nadmetanjem sa Moskvom, sljedeći predsjednik SAD može postići daleko veći uspeh od svojih prethodnika, bio to Donald Trump ili Hillary Clinton.


Trepča (Foto: novosti.rs)\nDimkić je kazao, da je plan i aspiracija kosovske Vlade da zadrži 80 odsto "bespravnih akcija u svoju korist".\nOn je dodao, da je kosovski Zakon o Trepči 2016. godine Srbija proglasila pravno ništavnim i da ga neće sprovoditi.\n"Nećemo prihvatiti sporovodjenje tog zakona. Mi ne mislimo da treba da prepustimo upravljanje našim delom Trepče nekom drugom, koji je preko noći proglasio da je vlasnik 80, ili 90, ili 100 odsto akcija", rekao je Dimkić.\nOn je pojasnio, da je reč o odluci Prištine da ukine i formira novu kompaniju, promeni organizacionu strukturu i način upravljanja kompanijom i da uništi model po kome funkcioniše "Trepča sever".\nKosovska Skupština, rano jutros usvojila je odluku o formiranju ad hok komisije za izradu Zakona o rukovodjenju Akcionarskim društvom "Trepča".


Početna / Vesti / Zaječar: Počeo veliki letnji turnir u malom fudbalu „4 na 4” u Kotlujevcu\nTimočka 19/06/2019 | 11:03\tVesti, Zaječar, Sport, Fudbal\nVeliki letnji turnir u malom fudbalu „4 na 4” počeo je sinoć na novootvorenom terenu u Kotlujevcu.\nOvom prilikom je i svečano otvoren teren.\nPrisutnima se obratio Milan Stanković pomoćnik gradonačelnik Zaječara za omladinu i sport koji je izrazio zadovoljstvo zbog otvaranja novog terena u gradu Zaječaru i najavio još investicija u ovom delu grada.\nTurnir „Za osmeh i radost naše dece – K3” organizuje se u nekoliko kategorija, za decu od 2007. do 2009. godišta, za decu 2010. godište i mlađu, i u kategoriji seniora.\nKako navode organizatori, nagrada za najboljeg igrača turnira su ulaznice za dve osobe za doček Nove godine na Ohridskom jezeru. Ovu nagradu dodeljuje agencija „Via travel”, a bogat fond nagrada obezbeđen je i za osvajače prvog, drugog i trećeg mesta.\nU kategoriji seniora pored novčanih nagrada, organizatori su obezbedili vaučere za obuku vozača i večere, dok mlađe kategorije očekuju robne nagrade.\nOsvajači prvog mesta u mlađim kategorijama dobijaju trenerke, za drugo mesto nagrada su dresovi, a za treće rančevi ili flašice za vodu.\nOrganizatori su obezbedili i nagrade za publiku: majice, mesečne karte za gradski bazen i vaučere za letovanje, koje daruje agencija „Via travel”.\nOrganizator turnira je Mesna zajednica Kotlujevac, a pokrovitelj je grad Zaječar.\nPrethodna Svetski dan muzike biće obeležen i u Zaječaru\nSledeća Sinoć otvorena izložba „Gamzigrad 2018” u Pančevu


OPREZ ZBOG UGAŽENOG SNIJEGA NA KOLOVOZIMA U VIŠIM PREDJELIMA | SRNA\nStanje na putevima20/01/2020\nBANjALUKA, 20. JANUARA /SRNA/ - Na putevima u Republici Srpskoj i Federaciji BiH /FBiH/ vozi se po mokrim i klizavim kolovozima u nižim predjelima, dok u višim planinskim predjelima i preko prevoja ima mjestimično ugaženog snijega na kolovozu.\nZbog niske temperature iz Auto-moto saveza /AMS/ Republike Srpske skreću pažnju na formiranje poledice, posebno u višim predjelima, preko prevoja, mostova i na prilazima tunelima.\nMagla smanjuje vidljivost na dionicama u kotlinama, a posebno uz rijeke Bosnu, Drinu, Vrbas, te Spreču i Lašvu.\nVozačima iz AMS skreću pažnju da na put ne kreću bez zimske opreme, da voze oprezno i vožnju prilagode uslovima na putu.\nZbog izgradnje mosta na rijeci Savi izmijenjen je režim odvijanja saobraćaja na auto-putu Banjaluka-Gradiška, u zoni naselja Čatrnja i carinskog terminala, pa vozače iz AMS mole da voze opreznije i sporije, te da poštuju privremeno postavljenu saobraćajnu signalizaciju.\nZbog radova na raskrsnici na spoju auto-puta Banjaluka-Doboj i magistralnog puta Johovac-Rudanka, izmijenjen je režim odvijanja saobraćaja na tom magistralnom putu.\nRadi uključivanja i isključivanja mehanizacije koja je angažovana na izgradnji auto-puta od petlje Johovac do petlje Rudanka, izmijenjen je režim odvijanja saobraćaja na dionici magistralnog puta Rudanka-Doboj jedan.\nNa dijelu magistralnog puta Brčko-Bijeljina, na dionici Brčko-Donja Bukovica, zbog radova na sanaciji kolovoza, saobraćaj se odvija naizmjenično, jednom trakom.\nZbog oštećenja nadvožnjaka kod "NIS petrol" pumpe u Trnu, saobraćaj se preko nadvožnjaka odvija jednom trakom, dok teretna vozila ne saobraćaju.\nNa regionalnom putu Crna Rijeka-Bjelajce saobraćaj se odvija naizmjenično, jednom trakom, uz regulaciju semaforima.\nU toku su i radovi na dionici regionalnog puta Šekovići-Caparde, pa se saobraćaj odvija naizmjenično jednom kolovoznom trakom.\nNa području Federacije BiH magla i niska oblačnost smanjuju vidljivost na putevima Ripač-Vrtoče, Lanište-Ključ, dok su jaki udari vjetra mogući na dionicama na području Posušja, Livna i Kupresa.\nZbog sanacije na magistralnom putu Jajce-Crna Rijeka od 7.00 do 16.00 časova najavljene su povremene polučasovne obustave saobraćaja, uz 15-minutno propuštanje vozila.\nPoslije 16.00 časova na ovoj dionici saobraća se naizmjenično, jednom trakom.\nNa magistralnom putu Zenica-Nemila kroz tunel "Vranduk" tokom dana saobraćaj se odvija dvosmjerno od 5.00 do 21.00 čas.\nU vremenu od 21.00 do 00.30 časova vozila se propuštaju naizmjenično, dok je od 00.30 do 5.00 časova saobraćaj kroz tunel obustavljen.\nZbog radova sporije se saobraćaj odvija i na magistralnim putevima Srebrenik-Orašje /tunel Ormanica/ i Lanište-Ključ.


Konkurišite za stipendiju „Robert Riddell Heritage nagrada 2020“\nHome / Mladi info / Konkurišite za stipendiju „Robert Riddell Heritage nagrada 2020“\nStipendija se nudi za osnovne i master studije iz oblasti arhitekture i planiranja. Ovu stipendiju pruža univerzitet u Oklandu, a vrijednost stipendije je djelimično finansiranje, 1000 novozelandskih dolara.\nGlavna svrha stipendije je da prepozna studenta koji je u akademskoj godini izradio najbolje djelo iz oblasti nasleđa u školi za arhitekturu i planiranje. Pod nasleđem se podrazumijeva prirodno i kulturno, a nagrađeno djelo ojačaće razumijevanje njegovog značaja i načina na koji se može sačuvati.\nNagradu će dodijeliti vijeće univerziteta u Oklandu na preporuku šefa škole za arhitekturu i planiranje.\nStipendija se dodjeljuje svake godine studnetu koji postigne najvišu ocjenu iz URBPLAN 302 ili ARCHGEN 750, koji pokaže razumijevanje kulturne baštine i da doprinos njenom očuvanju.\nZa ovu stipendiju nema posebne prijave i dodjeljuje se na preporuku relevantnog osoblja ili komiteta univerziteta u Oklandu.


Istakao je da će odluka o eventualnom nastavku sezone u fudbalskom prvenstvu zavisiti od Saveza, nakon što je šampionat ponovo prekinut poslije potvrde da su pojedini fudbaleri Budućnosti pozitivni na koronavirus.\n“U kontinuiranom smo kontaktu sa FSCG. Zbog bliskih kontakata u sportskom kolektivu, protokol predviđa suspendovanje takmićenja i trenažnih procesa, dok se ne završe epidemiološka istraživanja. Pratimo situaciju, ali će konačnu odluku o nastavku sezone donijeti Fudbalski savez, kao organizator takmičenja”, kazao je Begić na konferenciji za novinare.\nPrije nekoliko dana selektor naše košarkaške reprezentacije Boško Radović kazao je da su dvojica članova nacionalnog tima pozitivni na Covid 19.\n“Zaraza je ustanovljena i u našoj košarkaškoj reprezentaciji”, potvrdio je Begić.


The Independent piše zašto novinari optužuju Trampa za „veze” sa Rusijom | Ruska reč\nThe Independent piše zašto novinari optužuju Trampa za „veze” sa Rusijom\nAnalitičar britanskog lista ističe da nije sasvim jasno da li Trampovi neprijatelji zaista misle da njegova politika prema Moskvi ugrožava interese Vašingtona.\nVećina američkih novinara prema predsedniku SAD Donaldu Trampu se odnosi sa neskrivenim prezirom i koristi „veze sa Moskvom” kako bi izdejstvovala odlazak lidera SAD sa vlasti, piše analitičar The Independent Meri Deževski.\nPrema njenim rečima, predstavnici viših krugova i novinari bi želeli da se „oslobode Trampa”, ali to nije tako jednostavno izvesti. Pritom ih posebno iritira Trampova želja da poboljša odnose sa Rusijom, što upravo koriste neprijatelji predsednika, prenosi „Vzglяd”.\nDeževski ističe da nije sasvim jasno da li Trampovi neprijatelji zaista misle da njegova politika prema Moskvi ugrožava interese Vašingtona ili se Rusija, koja i dalje kod Amerikanaca izaziva strah, koristi kao „palica” protiv američkog lidera.\nTramp je u petak izjavio da za sedam meseci istrage niko nije uspeo da dokaže njegove navodne veze sa Moskvom. Tramp je takođe istakao da je svedočenje bivšeg direktora FBI DŽejmsa Komija u Senatu potvrdilo da ne postoji nikakva „zavera sa Rusijom” i nikakvo remećenje pravde.


U ponedeljak 4. maja Ministarstvo finansija, uprava za trezor u Subotici počela je sa prijemom zahteva za subvencije u poljoprivrednoj proizvodnji, zbog čega su stvorene gužve na subotičkom Korzou.\n—Poučeni ranijim iskustvom poljoprivrednici su stvorili gužve ispre Trezora, jer se ranijih godina pokazalo da oni koji zahtev predaju ranije, pre dobiju novac, dok drugi zbog nekontinuirane isplate novac dobiju i po pet meseci zakašnjenja. Zbog velikih izdataka u prolećnoj setvi razumljivo je da seljaci žele, kada već imaju pravo na to da subvencije dobiju što pre, kaže Arpad Kiš, predsednik Udruženja seljaka u Subotici.\nGužva je bila tolika da su neki\nod građana čak poneli i stolice\nRok za podnošenje zahteva za subvencije koje iznose 6000 dinara po hektaru registovane površine je do kraja juna, dok se istovremeno primaju i zahtevi za subvencionisanje nafte i veštačkog đubriva.\n—Ove godine subvencije će isplaćivati svim poljoprivrednim proizvođačima koji poseduju do 20 hektara obradive površine. Zahtev za subvencije kada je u pitanju nafta i veštačko đubrivo poljoprivrednici mogu podneti samo jednom tokom godine, a rok za predaju zahteva je do kraja novembra, dodaje Arpad Kiš.\nKako bi izbegli stajanje u redu, mnogi poljoprivrednici se odlučuju da uz pomoć Udruženja seljaka upute zahteve za subvencije, tako da je već 5. maja Trezoru upućeno 250 zahteva zemljoradnika iz Subotice, Bajmoka i drugih prigradskih naselja.


19/06/2021 - Dnevnik Juga\nHome / 2021 / јун / 19\nSuzana Stojiljković 19/06/2021\tDRUŠTVO, Leskovac, Niš, Vranje 0\nU prva tri dana akcije, koja se sprovodi u 30 evropskih država, iz saobraćaja isključeno 25 vozača Službenici Uprave saobraćajne policije, sprovode akciju pod nazivom “Alcohol and Drugs Marathon“, tokom koje će biti angažovani svi raspoloživi uređaji za otkrivanje prekršaja vožnje pod dejstvom alkohola i prihoaktivnih supstanci. “Alcohol and Drugs …\nSLIKA DANA: KIŠNA ZADUŠNICA\nSuzana Stojiljković 19/06/2021\tDRUŠTVO, GRADOVI, Leskovac 0\nDanas su Duhovske zadušnice, koje uvek padaju pred praznik Sveta Trojica, a ni ćudljivo junsko vreme, nije sprečilo Leskovčane da posete pokojne pretke Duhovske zadušnice spadaju u četiri posebne molitvene subote za umrle. Spominju se još u 12. veku. U hramovima širom zemlje, služi se sveta liturgija i parastos, čita …\nIna Dendić 19/06/2021\tDOGAĐAJI, DRUŠTVO, Leskovac, Niš, Vranje 0\nMinistarstvo za rad, zapošljavanje, boračka i socijalna pitanja isplatiće danas i u ponedeljak sve korisnike socijalne pomoći. Predviđena je isplata korisnicima: Novčane socijalne pomoći, posebne novčane naknade i dodataka za pomoć i negu drugog lica za mesec maj dana 19.06.2021. godine naknade za izdržavanje korisnika na porodičnom smeštaju za mesec …\nOd septembra u centru Leskovca „Digitalni kulturni centar“ – Kutak za mlade i kreativne ljude\nIna Dendić 19/06/2021\tDOGAĐAJI, DRUŠTVO, Leskovac 0\nLeskovački kulturni centar ove godine kod Ministarstva kulture i informsanja konkurisao je sa 12 projekta i prvi put od kada postoji ova institucija svih dvanaest je prošlo. „Za sve te projekte poput LIFFE-a, Fapora… smo dobili finansijsku podršku u vrednosti od preko 8 miliona dinara. Od septembra gde je nekada …\nIna Dendić 19/06/2021\tDRUŠTVO, Leskovac 0\nZadušnice su crkveni praznik kada hrišćani posećuju grobove svojih bližnjih i uznose molitve Bogu za njih. Letnje zadušnice se obeležavaju u subotu pred Duhove. Zadušnice obeležavaju sećanje dana odvajanja duše od tela, člana Crkve. Uvek padaju u subotu, jer je to i inače, u toku čitave godine, dan kad se …


Hapšenje visokorangiranog inspektora Mladena Milovanovića, zbog povezanosti sa regionalnim kriminalnim grupama, je samo vrh ledenog brijega prema onom što bi trebalo da uslijedi, tvrdi na novinar Slobodan Vasković, koji procjenjuje da je to Lukačeva (Dragan) osveta Dodiku (Miloradu).\nVasković u tekstu, objavljenom na svom blogu, navodi da je lažna Dodikova izjava da su “svi iz vrha RS i MUP RS znali” za hapšenje.\nMnogo bliže istini je, prema njegovim navodima, da su “svi iz vrha RS i MUP RS” znali da Milovanović čuva škaljarca i da to nije jedini visoki funkcioner policije koji pazi na visokopozicionirane pripadnike raznih narkokartela, čak i plaćene ubice, da im se šta ne dogodi.\n“Uostalom, neki od najbližih Dodikovih saradnika usko sarađuju sa pripadnicima škaljarskog klana, što je Dodiku itekako poznato, kao što mu je poznato i u koje sve poslove su involvirani. Ima Dodik i grupu bliskih saradnika koji usko sarađuju i sa Kavačkim klanom, a Veljko Belivuk i Slaviša Kokeza su im “zakletva”, stoji u Vaskovićevom tekstu.\nOn dalje navodi da bi Dodik, na primjer, rekao istinu oko škaljarca Miloša Božovića da je “javno naveo kako mu je poznato, a poznato mu je, da je banjalučka Sodomoa i Gomora, noćni klub “Kajak”, vlasništvo Mileta i Srećka Radišića, bio “rezervni položaj” u koji se Škaljarac sklanjao, ako bi postalo “vruće” u “iznajmljenom” stanu kod Petra Dukića ili, pak, njegovoj kafani Plan B”.\nSve ukazuje, prema tvrdnji Vaskovića, da je Lukač već u fazi – šta poslije Dodika, dok je Dodik u stanju tihovanja sa samo jednim “filozofskim” pitanjem pred sobom – Kada će me Lukač uhapsiti?!\nŠto se tiče direktora policije Siniše Kostreševića, Vasković navodi da on “sigurno neće ostati na slobodi”.\n“Odlično zna da je razbijena “šifra” – Dejan Ilić Tigar; Narečeni kriminalac i zlotvor njegov je izvrstan prijatelj i poslovni saradnik”, stoji na Vaskovićevom blogu\nPodsjetimo da je prije nekoliko dana u Banjaluci uhapšeno Crnogorac, pripadnik škaljrskog klana iz Crne Gore Miloš Božović i još pet lica, među kojima su i tri visokorangirana inspektora MUP RS.\nMinistar policije Dragan Lukač je najavio da će biti još hapšenja u MUP RS i da značka nikome neće biti zaštita, dok je direktor policije Siniša Kostrešević rekao da će biti hapšenja u BiH, Srbiji, Hrvatskoj, a da li će biti u MUP RS, kaže, čuće se.\nU BiH 2.000 osoba koristilo aplikaciju “Sky” kojom su dogovarana ubistva i droga\nVelika akcija MUP-a Srpske: Uhapšeno 19 lica, oduzeto 400 kilograma droge (FOTO)


utorak, 07 oktobar 2008 13:37\nDača Ikodinović krajem oktobra putuje u Francusku, gde će mu tamošnji lekari operisati ruku!\nPoznati vaterpolista Danilo Dača Ikodinović krajem meseca putuje u jednu od najboljih klinika u Francuskoj, na operaciju desne ruke! Iako su domaći lekari dali sve od sebe, fiksirali mu ruku i odredili kućnu terapiju, Danilo je posle konsultacija sa svojom porodicom rešio da lečenje nastavi u Francuskoj.\n- Dača se oseća dobro, jedino je još ostalo da mu se desna ruka vrati u funkciju. Kako ovdašnji lekari nisu mogli da garantuju da će mu ruka zarasti kako treba, savetovali su mu da je operiše u inostranstvu. Danilo je već zakazao operaciju ruke u jednoj privatnoj klinici, tako da će uskoro otputovati u Francusku - ispričao je jedan od Ikodinovićevih bližih prijatelja.\nVaterpolista Danilo Ikodinović teško je povrđen u saobraćajnoj nesreći koja se desila kada je motociklom, zbog neprilagođene brzine, udario u automobil koji se kretao ispred njega u istom smeru. Nesreća se dogodila u 20.20 časova na putu Zrenjanin - Novi Sad. Ikodinović je, vozeći motocikl marke "jamaha", usled brzine neprilagođene stanju puta i drugim uslovima, udario u zadnji deo "zastave koral" koja se kretala u istom smeru. Proveo je nekoliko dana u komi a kada mu je stanje stabilizovano, posle niza operacija, pušten je na kućno lečenje.\nma dosadni su ,i on i ona mu !!ahahaa ,dajte vise ,niko ih evo osim mene i ne komenatrise


Lajčak: Evropska unija treba da se fokusira na svoje susedstvo\nDecembar 10, 2019 13:26\nMinistar spoljnih poslova Slovačke Miroslav Lajčak izjavio je danas na sastanku šefova diplomatija zemalja Višegradske četvorke sa visokim predstavnikom EU za spoljnu politiku i bezbednost Žozepom Borelom u Briselu da EU treba više da se fokusira na svoje susedstvo.\nSastanak je održan na inicijativu visokog predstavnika kojeg je, interesovao stav ministara Višegradske četvorke o prioritetima zajedničke spoljne i bezbednosne politike EU u novom institucionalnom ciklusu koji je upravo počeo.\nLajčak je istakao da EU mora da se fokusira više na svoje susedstvo - Zapadni Balkan, Ukrajinu i Istočno partnerstvo, ali i na Afriku, pošto događaji u neposrednom susedstvu mogu imaju direktan uticaj na EU.\nSagovornici su se saglasili da pored promovisanja multilateralizma, EU mora da postane relevantan akter na globalnoj sceni, naročito u svetlu aktuelnog pogoršanja međunarodnog okruženja.\nPored Slovačke, Višegradsku četvorku čine Češka, Mađarska i Poljska.\nMerkel: Protivnici EU u članicama čekaju da zloupotrebe krizu 20\nMakron sutra predstavlja novu vladu 18\nMađarski sud doneo odluku o izručenju Ljubiše Manitaševića Kosovu 4927


Kineske vlasti dozvolile Appleu prodaju iPhonea 6 - IT magazin\nAmerička kompanija Apple završila je proceduru sertifikacije i uskoro će početi prodaju novih uređaja iPhone 6 i iPhone 6 Plus na teritoriji kontinentalne Kine, saopštilo je ministarstvo industrije i informatizacije te zemlje.\nKompanija je na adresu ministarstva poslala obaveštenje i zvanično uverila kineske vlasti da neće koristiti informacije o klijentima bez njihovog znanja, preneo je Itar tas.\nŠtaviše, tvrdi Apple, najnovija verzija operativnog sistema za mobilne uređaje iOS 8 ima usavršeni sistem bezbednosti, koji omogućava da se bolje zaštite informacije i lični podaci klijenata od curenja ili krađe.\nU prva tri dana prodaje, Apple je prodao 10 miliona novih uređaja. O tome kada će početi da ih prodaju na teritoriji kontinentalne Kine, kompanija još nije saopštila.\nU Kini postoji 700 miliona korisnika smartfona. Za Apple je to jedno od prioritetnih tržišta. Očekuje se da će u Kini interesovanje za nove proizvode biti veoma visoko. Pravi fanovi su spremni, ne čekajući redovnu prodaju, da za novi iPhone daju basnoslovne sume.\nTrenutno na crnom tržištu njegova vrednost u najjednostavnijoj konfiguraciji iznosi 1.172 dolara, dvostruko skuplje nego u SAD. U Hongkongu, gde je prodaja počela 19. septembra, novi iPhone košta 720 dolara.


Stavljajući bezbjednost građana i imovine u prvi plan, načelnik Općine Konjic Osman Ćatić, danas je inicirao sastanak kojem su prisustvovali predstavnici Službe za Civilnu zaštitu i vatrogastvo, predstavnici upravitelja stambenih zgrada, općinske inspekcije i protivpožarne inspekcije HNK.\nKako je naglasio Husein Hodžić, pomoćnik načelnika u Službi za civilnu zaštitu i vatrogastvo Općine Konjic, cilj Općine Konjic je preventivna zaštita od požara u stambenim objektima na području općine Konjic sa posebnim akcentom na gradsko područje.\n- Kako bi se ova oblast unaprijedila bitno je da se sagledaju sve potrebe i čuju prijedlozi, tako da smo ovom prilikom, uz stručnu pomoć kantonalnog protivpožarnog inspektora, definisali naredne zajedničke korake kroz više zaključaka – kazao je Hodžić navodeći zaključke:\n- zadužuje se Služba za CZ i vatrogastvo da u narednom periodu napravi plan obuke stanovništva za rukovanje protivpožarnim aparatima, koja će biti provedena uz pomoć upravitelja;\n- u zgradama u kojima nema upravitelja da se nametnu prinudni upravitelji, kako bi se mogle poštovati sve mjere koje su dogovorene;\n- formirati komisiju od predstavnika Službe za CZ i vatrogastvo, upravitelja i inspektora, koja će ustanoviti trenutno stanje i ispravnost hidrantske mreže i svih uređaja za početno gašenje požara u stambenim zgradama, s ciljem otklanjanja eventualnih nedostataka;\n- upravitelji se obavezuju da u skladu sa zakonskim odredbama, nabave protivpožarne aparate za stambene objekte u kojima nedostaju, redovno ih servisiraju i zanavljaju.\nDanašnje aktivnosti podržali su i pozdravili predstavnici firmi upravitelja Muhamed Idrizović i Esad Eminović, naglašavajući kako u cijelom procesu preventivne zaštite od požara, osim učesnika sastanka, značajnu ulogu imaju građani.\nOvom prilikom upućen je apel svim stanovnicima općine Konjic da budu kooperativni u planiranim aktivnostima i odgovorno se ponašaju prilikom loženja vatre u svojim stambenim objektima.


Bjenkovska: Nismo protiv Kineza već za poštovanje pravila - European Western Balkans\nAutor EWB Saradnici 12. 05. 2017. 12. 05. 2017.\nElžbijeta Bjenkovska; Foto: Evropska unija\nBEOGRAD – Evropska komisija pokrenula je istragu protiv Srbije zbog sumnje da bi se čelik mogao prodavati po nižoj ceni jer je Železaru Smederevo kupila kineska kompanija Hestil.\nTim povodom, Elžbijeta Bjenkovska, evropska komesarka za unutrašnje tržište, industriju, preduzetništvo, mala i srednja preduzeća, rekla je u intervjuu dnevnom listu Politika da Evropska unija ne želi da se meša u to ko je kupio srpsku železaru. Međutim, ono što Evropsku uniju interesuje jeste sam proces preuzimanja, koji treba da bude transparentan i u skladu sa evropskom regulativom, s obzirom na to da je Srbija zemlja na evropskom putu, rekla je Bjenkovska.\nEvropska komesarka dodala je da je razlog njenog dolaska u Srbiju potpisivanje sporazuma kojim EU želi da podrži mala i srednja preduzeća u novčanom iznosu od 200 miliona evra, u okviru COSME programa. Ona objašnjava da je malom i srednjem biznisu u Srbiji neophodna finansijska pomoć, s obzirom na to da nemaju prisup izvorima finansiranja. Pored toga, glavni problemi sa kojima se mala i srednja preduzeća suočavaju jesu birokratija i pristup tržištu.\nBjenkovska je za Politiku govorila i o prednostima srpskog tržišta u odnosu na region. Istakla da je u Srbiji radna snaga jeftina i da je to glavna karakteristika našeg tržišta. Međutim, komesarka je upozorila da to može biti veoma opasno jer u slučaju potenciranja jeftine radne snage mladi stručni kadrovi sve više odlaze iz zemlje. Ona je preporučila da se više obraća pažnja na obuku kadrova, kako bi bili što kvalitetniji.\nElžbijeta BjenkovskaHestilpoglavlje 8Železara Smederevo


Skandal: Bankrotirao suprug Tanje Savić : Crveni tepih\nSkandal: Bankrotirao suprug Tanje Savić\nPopularna folk pevačica Tanja Savić primorana je da ide na nastupe ranije nego što je planirala, jer se njen suprug nalazi u ozbiljnim finansijskim problemima. Naime, pritisnut dugovima, i lošim poslovanjem, primoran je da sa bratom podeli na ravne časti i rasproda imovinu koju je dobio od roditelja.\nKako piše Svet, Tanjin suprug Dušan planira da napusti Australiju i preseli se u Srbiju. Od prošle nedelje na zgradi njegovog hostela muža stoji tabla da je na prodaju, što samo potvrđuje priče da su u ozbiljnoj finansijskoj krizi…\nVest da je Tanja Savić samo šest meseci posle porođaja počela da tezgari naišla je na oduševljenje njenih fanova. Ali, kako saznajemo, razlog zbog kojeg se pevačica ponovo latila mikrofona ni blizu nije tako idiličan…\nkoka said on 06/11/2012 at 23:27\nOd prošle nedelje na zgradi njegovog hostela muža stoji tabla\nahahahha ko je ovo sročio ccccc


Bjelica: Glasao bih za vraćanje nadležnosti Srpskoj - Leutar.net\nBjelica: Glasao bih za vraćanje nadležnosti Srpskoj\n11. decembra 2021. LEUTAR Republika Srpska, Vijesti 0\n„Ne gledam da to budu neke koalicije, posebni savezi, ali da imamo neke zajedničke tačke ispod kojih se ne može ići“, rekao je Srni Bjelica.\n„Treba sve učiniti da se očuva Dejtonski mirovni sporazum, da se imaginarni `Dejton dva` stavi tamo gdje mu je i mjesto, a da se vrate nadležnosti“, istakao je Bjelica.\n„Tako da imamo iza sebe revizuju Dejtonskog mirovnog sporazuma, htjeli to priznati ili ne, da je već sproveden `Dejton dva` na osnovu nasilja koje su vršili visoki predstavnici u BiH i da su oduzete mnoge nadležnosti Republike Srpske koje je dobila po Dejtonu. Mi se moramo držati Ustava i izvornog Dejtonskog sporazuma“, naglasio je Bjelica.\n„Republika Srpska ništa ne traži, osim vraćanja izvornom Dejtonskom sporazumu, da se poštuje Ustav i da se Srpskoj vrate one nadležnosti koje su prisilno prenesene, a nisu verifikovane ustavima Republike Srpske i BiH. Sve treba učiniti da se to rješava političkim i pravnim putem“, istakao je Bjelica.\n„Sada je sasvim drugačija situacija, ne odlučuje samo Amerika i dio evropskih zemalja o sudbini ni Republike Srpske, ni BiH. Sada imamo određene stavove iz Hrvatske, Srbije, Turske, a posebeno kada su u pitanju rastuće svjetske sile kao što su Rusija i Кina koje su zauzele ispravne stavove i u Savjetu bezbjednosti, a sigurno i Mađarska i dio zemalja u EU“, kaže Bjelica.


Kompanija Keprom nastavlja akciju "MAMino mesto za dojenje"\nčetvrtak, 2 mart 2017\nPosle uspešno sprovedene akcije "MAMino mesto za dojenje", kompanija Keprom je 1. marta započela drugu fazu projekta u okviru kojeg će pored Beograda, klupe za dojenje dobiti Novi Sad i Niš. Sredstva za nabavku i postavljanje klupa biće obezbeđena izdvajanjem 5 dinara od prodaje svakog proizvoda brenda MAM u periodu od 1. marta do 31. maja.\nAkcija "MAMino mesto za dojenje" snažna je podrška dojenju kao najboljem i najzdravijem načinu ishrane beba, kao i podizanju svesti o dojenju na javnom mestu. Prva MAM klupa za dojenje, postavljena u Tašmajdanskom praku u Beogradu 2. juna 2016. bila je prva klupa te vrste u regionu. Pored ove, u Beogradu se nalaze još dve klupe, jedna u Karađorđevom parku, a druga na Zemunskom keju.\nAkciju, kao partneri projekta, podržavaju Škola roditeljstva Nada Lazić i mnoge društveno odgovorne kompanije, ako što su Aksa Kids Mega Store, Dexy Co, Leto shop, DM, Lilly, Delhaize i Vero.


TOB poziva svi ljubitelji fotografije da kroz svoje objektive zabeleže omiljena mesta, pejzaže i lokalitete u Beogradu, a stručni žiri će odabrati 30 najlepših fotografija koje će biti nagrađene.\nMeđu nagradama let helikopterom\nMeđu nagradama su vikend putovanja po Srbiji i Republici Srpskoj, ulaznice za bioskopske projekcije filmova po izboru u više beogradskih bioskopa, paketi slatkiša i šminke. Takođe, najuspešniji fotografi će moći da osvoje vaučere za posete vinarijama i spa&wellness centrima, kao i za pića, ručkove i palačinke, i onlajn kurseve.\nPosebna poslastica za zaljubljenike u Beograd, čini se, biće panoramsko razgledanje grada i let helikopterom za tri osobe.\nIzložba najlepših fotografija\nIzložba najboljih fotografija će biti održana nakon dodele nagrada na otvorenom prostoru u skladu sa merama i propisima u vezi sa okupljanjem na javnim mestima tokom pandemije.\nPotrebno je da zapratite stranicu VISIT BELGRADE na društvenim mrežama Fejsbuk i Instagram, a fotografije, napravljene u skladu sa propozicijama objavljenim na veb stranici Turističke organizacije Beograda, možete slati putem sajta WeTransfer na mejl adresu: beogradkrozbjektiv@gmail.com. Više o propozicijama konkursa možete pročitajte na ovom linku.


Koronavirus – Alarm nakon lociranja 150 slučajeva u izbegličkom kampu – Grčka Kipar Letovanje Jahte Nekretnine Info\nKoronavirus - Alarm nakon lociranja 150 slučajeva u izbegličkom kampu\nNikos Hardalias (državni podsekretar za civilnu zaštitu i upravljanje krizama) hitno je otputovao u mesto Kranidi (Porto Heli), jer su se prema informacijama, pojavio veliki broj pozitivnih slučajeva kod stanara u izbegličkim objektima, koji je stavljen u karantin.\nNakon prvih rezultata testova koji su juče obavljeni na 470 imigranata koji žive u hotelskom prihvatilištu za migrante, više od 100 je pronađeno pozitivno dok se kontrole nastavljaju. Prema ERT-u (Grčka Nacionalna Televizija), broj slučajeva je 150.\n“Važno je da smo da smo to otkrili. Ono što treba učiniti će se zasnivati na protokolu “, rekao je državni podsekretar za civilnu zaštitu i upravljanje krizama, Nikos Hardalias.\nPrema navodima Civilne zaštite, generalni sekretar za prijem azilanata, Emanuil Logotetis, predsednik EODI (Nacionalna organizacija javnog zdravstva), Panajotis Arkumaneas, kao i predstavnici generalnog sekretarijata za zaštitu građana takođe su otišli u to područje.\nTrenutno se održava sastanak u Gradskoj kući Ermionisa u Kranidiju u kome učestvuju gradonačelnik Janis Georgopulos i guverner Panajiotis Nikas, kako bi se procenila situacija. Po završetku sastanka biće saopštene dalje mere.\nPodsećamo da je juče, u ponedeljak, profesor zaraznih bolesti i predstavnik Ministarstva zdravlja Sotiris Tsiodras, saopštio da su stotine uzoraka uzete od imigranata i zaposlenih u hotelskom kompleksu u Kranidi, gde su pronađeni pozitivni uzorci.\nTakođe, data su detaljna uputstva za ograničavanje širenja bolesti i pravilno funkcionisanje strukture na osnovu EODI protokola.\n“Zabrinuti smo zbog ovog problema i čekamo rezultate testova“, rekao je juče zamenik ministra civilne zaštite i kriznog upravljanja Nikos Hardalias u vezi ovog slučaja.\nMinistar za imigraciju i azil, Notis Mitarakis, šef nadležnog ministarstva, kao i zamenik ministra civilne zaštite i kriznog upravljanja Nikos Hardalias, otišli su u hotelski kompleks gde su smešteni imigranti, u Kranidiju, radi inspekcije na licu mesta.


► Srbija po prosečnim cenama benzina šesta u regionu, a po ceni dizela treća\nSrbija je po prosečnim cenama benzina BMB 95 na šestom mestu u regionu jer litar košta 1,319 evra, a po prosečnim cenama dizela na četvrtom mestu jer litar košta 1,415 evra, saopštilo je danas Udruženje naftnih kompanija Srbije (UNKS).\nSkuplji benzin BMB 95 od Srbije imaju, kako se navodi, Grčka, Hrvatska, Albanija, Crna Gora, a jeftiniji Mađarska, Rumunija, Makedonija, Bosna i Hercegovina (BiH) i Bugarska.\nFrancuski predsednik Emanuel Makron odgovorio je rečima "U pravu ste" potpisnicima peticije "Žutih prsluka" u kojem se traži smanjenje cena goriva na benzinskim pumpama, a...\nFrancuski predsednik Emanuel Makron povukao je danas predlog za povećanje poreza na gorivo posle višenedeljnih protesta širom zemlje i najvećih nereda koje je Pariz video u više decenija.\nFrancuski premijer Eduar Filip objaviće danas moratorijum na povećanje poreza na gorivo predviđeno za 1. januar, kako bi se stišale tenzije zbog nezadovoljstva pokreta "Žutih...\nPredstavnici pokreta Žuti prsluci sutra s francuskim premijerom\nPredstavnici "Žutih prsluka", koji od 17. novembra protestuju u Francuskoj zbog najavljenog poskupljenja poreza na gorivo, sastaće se sutra sa francuskim premijerom Eduarom Filipom,...\nFrancusko Ministarstvo unutrašnjih poslova saopštilo je da je privedeno 69 osoba u Parizu posle nereda koji su nastali u aveniji Jelisejskih polja gde su demonstranti pokreta "Žuti...\nTransparentnost Srbija saopštila je danas da je nejasno da li je izgradnja autoputa od Novog Beograda do Surčina, po ceni od oko devet miliona evra po kilometru, isplativa i opravdana, uprkos objašnjenju javnog preduzeća "Putevi Srbije" o razlozima skuplje gradnje, jer Vlada Srbije još nije objavila ugovoru o izgradnji.\nEvro u ponedeljak 117,96 din\nDinar će u ponedeljak, 26. avgusta, oslabiti za 0,1 odsto prema evru i zvanični srednji kurs biće 117,9606 dinara za jedan evro, objavila je danas Narodna banka Srbije (NBS).\nNa Produktnoj berzi pojeftinili kukuruz i soja, cena suncokreta najniža od 2014. godine\nNa Produktnoj berzi u Novom Sadu protekle nedelje pale su cene kukuruza i soje, pšenicu niko nije tražio, a cena suncokreta u vreme žetve je najniža od avgusta 2014. godine, saopštila je danas berza.\nGrad Novi Sad i Evropska banka za obnovu i razvoj (EBRD) su potpisali pismo o namerama za saradnju na obnavljanju zgrade Sportsko-poslovnog centra "Vojvodina"- SPENS-a.


Najveći kartičarski sistem na svetu od sada i u Srbiji - Bizlife.rs\nNajveći kartičarski sistem na svetu od sada i u Srbiji\n15:02 Beograd, 12/06/2018\nKarticom međunarodnog sistema „JunionPej“ moguće je podizanje novca na bankomatima Poštanske štedionice a uskoro će njome moći da se plaća i u radnjama u Srbiji.\nTaj najzastupljeniji kartičarski sistem na svetu je u vlasništvu kineske kompanije Čajna JunionPej (China UnionPay) i ima više od 6,5 milijardi izdatih kartica u 160 zemalja.\nPrvoj transkaciji karticom „JunionPeja“ u Srbiji na bankomatu Poštanske štedionice u Beogradu prisustvovala je guverner Narodne banke Srbije (NBS) Jorgovanka Tabaković koja je istakla da je dolazak tog kartičarskog sistema potvrda dobrih odnosa Srbije i Kine.\n„Podizanje novca karticom ‘JunionPeja’ od sada je moguće na 280 bankomata Poštanske štedionice u Srbiji, a u pripremi je i njena upotreba u trgovačkoj mreži“, kazala je Tabaković.\nOna je podsetila da je u novembru 2017. godine NBS sa kompanijom Čajna JunionPej potpisala memorandum o razumevanju kojim su utvrđene osnove za saradnju „JunionPeja“ i nacionalnog „Dina kard“ sistema (DinaCard).\nTa saradnja, kako je objasnila obezbeđuje prhvatanje kartica „JunionPej“ u Srbiji, izdavanje zajedničke „Dinakard- JunionPej“ kartice u Srbiji i njeno koršćenje u inostranstvu, kao i korišćenje tehnologije „JunionPej“ kartica u sistemu „Dinakard“. To znači da će svuda u svetu gde je omogućeno plaćanje „JunionPej“ karticom moći će da se plati i „Dina“ karticom.\n„Sistem ‘JunionPej’, za razliku od drugih velikih međunarodnih kartičarskih sistem, ne guši druge nacionalne sisteme već im pomaže da rastu i da se razvijaju“, istakla je Tabaković.\nSrbija JunionPej najveći kartičarski sistem


Mi nećemo zaboraviti naše kolege…. Tražimo odgovornost za one koji su progonili kolegu Dejana Jovića? – Novi policijsko sindikalni savez-NPSS\nBeograd, 15.mart 2022.godine. Novi policijsko sindikalni savez podneo je kabinetu ministra inicijativu za pokretanje disciplinskog postupka protiv Dejana Bojovića, načelnika Uprave policije koji je vodio disciplinski postupak protiv policijskog službenika MUP-a R Srbije Dejana Jovića.\nSindikat je zahtevao pokretanje disciplinskog postupka sa merom UDALJENJE DO OKONČANJA POSTUPKA zbog toga što je Bojović izvršio nekoliko teških povreda radne obaveze prema Dejanu Joviću kao i zbog toga što je obuhvaćen krivičnom prijavom koju je sindikat podneo zbog „ubistva“ Jovića.\nNaime, iako je Viši sud u Beogradu Jovića oslobodio svake krivice i odgovornosti, Bojović ga je suprotno Zakonu degradirao sa čina pukovnika i zamenika načelnika trećeg odeljenja Uprave kriminalističke policije na inspektora za strance a to nije smeo.\nOvakvim kršenjem zakonskih normi i Kodeksa policijske etike Bojović je svesno zloupotrebio status policijskog službenika, naneo štetu Ministarstvu, narušio odnose među zaposlenima i grubo povredio prava Dejana Jovića.\nU ime Novog policijsko sindikalnog saveza, Inicijativu za pokretanje disciplinskog postupka podneo je Zdravko Rajević, potpredsednik sindikata i predsednik Odbora za borbu protiv kriminala i korupcije NPSS-a.


Špirić: Opozicija gleda kroz "naočare" kupljene u Turskoj - Televizija K3\nŠpirić: Opozicija gleda kroz “naočare” kupljene u Turskoj\nPotpredsjednik SNSD-a Nikola Špirić izjavio je da mu se čini da su "naočare kroz koje probosanska opozicija, okupljena oko SDS-a, gleda na Republiku Srpsku kupljene u Turskoj, uz vještu kreaciju /turskog premijera/ Redžepa Tajipa Erdogana i `Muslimanske braće`".\n“Trudili su se da im izoštre vid u rezoluciji jedan naprema 100 miliona”, rekao je Špirić Srni.\nOn je ocijenio da će im to “možda pomoći da dođu do tobe /pameti/, kako se to u sarajevskoj čaršiji kaže”.\nPremijer Turske Redžep Erdogan izjavio je da bi svako ko bi na bilo koji način “dirnuo” Bošnjake imao protiv sebe 100 miliona Turaka i poručio da se zbog toga ne treba čuditi “kad turski ratni brod uplovi u Neum, jer to je znak i podrška suverenitetu BiH”.\nLider SDS-a Mladen Bosić izrazio je zabrinutost povodom posljednje “skandalozne izjave” turskog premijera Erdogana i “nereagovanja zvaničnih organa BiH”, te optužio kadrove SNSD-a u Sarajevu za “licemjernu politiku”.


Kendi Dalfer počasna Nišlijka - Televizija Kopernikus TV K::CN\nKendi Dalfer počasna Nišlijka\n14/08/2017 | Kultura\nČuvena saksofonistkinja Kendi Dalfer, koju “Nišvil” publika pamti po odličnim nastupima i fenomenalnoj atmosferi koju pravi na koncertima, sinoć je postala “počasna Nišlijka”, a kako kaže veoma je zahvalna zbog toga i srećna je što je ponovo na festivalu za koji je vežu lepe uspomene, pišu Južne vesti.\nIako za sebe kaže da ne pripada ni jednom gradu i da je “građanka sveta”, pa zbog toga prvo nije želela nagradu za počasnu Nišlijku, Kendi kaže da se predomislila nakon što joj je objašnjeno šta ta nagrada znači. Kendi Dalfer postaje počasna Nišlijka:\n-Kada sam čula da je to nagrada od svih ljudi u Nišu, fanova i mladih koji su pisali i rekli da ja treba da budem počasna građanka, onda sam pristala, jer je to predivno. Osećam se počastvovano, jer ako mladi ljudi i fanovi kažu nadležnima da treba da izaberu mene, ja sam zbog toga mnogo počastvovana i mislim da je to divno – pojasnila je Dalfer.\nPodsetimo, organizatori “Nišvila” su još novembra prošle godine odbornicima niške Skupšitine predložili da čuvena holandska saksofonistkinja bude počasna građanka. Kako su kazali, ona doprinosi promociji Niša i džez festivala, pre svega u rodnoj Holandiji, pa zbog toga zaslužuje da dobije ovaj status.


Korona virus: U Srbiji još tri žrtve Kovida 19, u svetu raste broj zaraženih, stručnjaci protiv naglog popuštanja mera - Ozonpress :: internet portal\nRanije je epidemiolog Predrag Kon rekao je da je situacija u Srbiji „nesigurna i da ovo nije vreme za naglo popuštanje mera“.\n„Smanjuje se broj onih koji se testiraju zbog sumnje na virus, a povećava se broj onih koji se testiraju zbog putovanja“, rekao je Kon, dodavši da je „smirivanje u toku“.\n„Kaznena politika je nepopularna i primenjuje se u mnogim zemljama, ali nisam njen pobornik. Ne mislim da kazna može da bude jači motiv za maskom od želje da sačuvate zdravlje“, rekla je Kisić Tepavčević za televiziju Prva.\n„Očekujem u naredna tri meseca, pre kraja godine i to je onda kraj korone i svega drugog“, rekao je Vučić.\nStudenti koji su se vratili u domove dobili su novi pravilnik sa preporukama Instituta „Batut“.\n„Jedina razlika je što čas traje 30 umesto 45 minuta i onaj uvodni deo časa sada ne postoji“, rekao je Šarčević za RTS.\n„Globalizacija, povezanost i zbliženost sveta“ omogućila je da se Kovid-19 raširi po svetu brzinom munje, tvrdi on.\n„Ovde se osećam mnogo bezbednije nego kod kuće“, rekao je posetilac iz Velike Britanije Kris Everson.\nKandidat Demokratske stranke za predsednika AmerikeDžo Bajden kritikovao je Donalda Trampa zbog načina na koji je pristupio pandemiji, rekavši da je „podbacio u najosnovnijoj dužnosti: da zaštiti narod“.\nPremijer Skot Morison nazvao je ovu sedmicu „nedeljom nade“, ali zvaničnici kažu da je još uvek rano popustiti mere zaštite.\nKorona virus: U Srbiji još tri žrtve Kovida 19, Vučić poziva na oprez a stručnjaci SZO uvereni – za dve godine, pandemija je prošlost


Sasvim drugačija strana medalje je biti jedan od pristalica Katalonaca i to na Iberijskom poluostrvu. Španski mediji nimalo nisu štedeli Barselonu posle katastrofe na gostovanju, a naslovi dovoljno govore koliko je ovo teško prihvaćeno.\nUgledna "Marka" se odlučila za kratak i efektan naslov: "Istorijska katastrofa". Koja ima i podnaslov koji objašnjava zašto su se odlučili za ovako zvučnu sintagmu u maniru "šta vam još treba".\n- Sa 3:0 iz prve utakmice, s povređenim zvezdama Liverpula, s osvojenom titulom šampiona, sa lekcijom iz Rima, sa finalom u Madridu, sa Realom koji je već van takmičenja, sa najboljim igračem sveta - stajalo je podnaslovu.\n"L' esportiu" se odlučila za naslov "Ništa niste naučili", a onda podsetila na bolne rane iz prošle sezone i sličnog debakla protiv Rome u četvrtfinalu takmičenja.\nList koji neretko piše hvalospeve o Barsi je sada odlučio za jednu reč "Uvredljivo!", a španski "As" je utakmicu da proglasio "Olujom na Enfildu".\n- Barselona je paralizovana nakon što ju je Liverpul razbio na "Enfildu". Zgazili su ih Crveni kao insekte! Naplatio je Liverpul svoje račune iz prve utakmice, a u Barseloni samo mogu da zahvale Dembeleu koji je pre sedam dana propustio velike prilike. Debakl u svakom smislu reči - stajalo je u "Asu".\nIgrači španskog giganta i trener Ernesto Valverde će morati da se potrude svojski da objasne šta se desilo u utorak uveče, a još mnogo, mnogo više da bi sprali ljagu sa ovog bolnog poraza. Neko će morati da preuzme odgovornost, pa ne bi bilo iznenađenje da tu seču "ne preživi" upravo Valverde.


Iako se cena goriva stabilizovala, teško da će uskoro biti niža\nAuto Autor:Agencije21. apr. 202216:42\nI dok je kod nas cena goriva naglo skočila nakon početka rata u Ukrajini, u SAD je ovaj skok cene bio još oštriji i šokirao je tamošnju javnost. Predsednik Džo Bajden je čak objavio da će SAD u narednih šest meseci iz državnih rezervi puštati u promet milion barela nafte dnevno. To je dovelo do stabilizacije cene goriva ne samo u Americi, već širom sveta.\nNakon početnog pada cene, ona se sada stabilizovala, jer je 18. aprila prosečna cena benzina u SAD bila niža za 2,5 centi po galonu u poređenju sa prošlom nedeljom. To znači da se bliži kraj smanjenju cene goriva koja je trajala tokom aprila, a cena galona je pala za oko 25 centi.\nTrenutna prosečna cena benzina u Sjedinjenim Američkim Državama iznosi 4,06 dolara po galonu, što je 116,4 dinara po litri goriva. Najviše cene su na Zapadnoj obali gde je prosek 5,10 dolara po galonu (146,2 RSD/L), dok je benzin najpristupačniji na jugu države gde je prosečna cena 3,73 dolara po galonu (106,9 RSD/L).\nZbog krize sa gorivom u Tesli trljaju ruke\nZašto je cena goriva ostala ista, iako je nafta pojeftinila\nDizel je u Americi u proseku za dolar po galonu skuplji od benzina, a ovaj trend se nastavlja. Prosečna cena iznosi 5,10 dolara po galonu (146,2 RSD/L), što je tri centa skuplje nego prošle nedelje. Kada se pogledaju podaci, izgleda da cene benzina i dizela neće više padati, makar ne kratkoročno, a slična situacija se može očekivati i u Srbiji koja dosta zavisi od svetskog tržišta nafte i naftnih derivata.\nJoš uvek nije poznato kako će na cene goriva uticati činjenica da uskoro kreće letnja sezona, kada sve više ljudi putuje i ide na odmor.\nTradicionalno, cena goriva skače u ovom periodu, ali kao što smo videli nakon početka sukoba u Ukrajini, dešavanja na tržištu nafte mogu da dovedu do brzih i iznenadnih promena na benzinskim pumpama.\nKako najlakše uštedeti gorivo tokom vožnje, pročitajte ovde.\nBonus video: Proverili smo da li je istina da ovaj Volvo troši 1,1 litar benzina\nTeslu je moguće ukrasti za 10 sekundi (VIDEO)\nIpak nije kraj: Sprema se novi Renault Scenic (FOTO)\n20 stvari koje izluđuju vozače, a ne bi trebalo


Novi Zakon o PDV-u mora uvažiti zahtjeve privrednika\nU povodu najave da će 8. maja biti održana sjednica Upravnog odbora Uprave za indirektno oporezivanje, na kojoj će biti razmatran Nacrt novog zakona o PDV-u, poslanik u Predstavničkom domu Parlamenta BiH Saša Magazinović je ponovo inicirao izmjene zakona koje zahtijevaju bosanskohercegovački privrednici, a koje se tiču promjene sistema plaćanja PDV-a.\nMagazinović je i ranije, u saradnji sa Institutom za razvoj mladih KULT, pokrenuo inicijativu koju je podržalo oko 30.000 privrednika okupljenih oko privrednih i obrtničkih komora, kojom se zahtijeva uvođenje sistema plaćanja PDV-a po naplaćenim računima, umjesto sadašnjeg sistema plaćanja PDV-a po izdatim računima, a inicirano je i pomjeranja roka plaćanja PDV-a sa desetog na posljedni dan u mjesecu po isteku poreskog perioda, odnosno prethodnog mjeseca.\nOsim toga, inicirana je izmjena i Zakona o postupku indirektnog oporezivanja u kontekstu smanjenja zatezne kamate za svaki dan kašnjenja u plaćanju PDV-a sa stope od 0,04 na 0,02 posto.\nKrajem 2017-te godine predsjedavajući Vijeća ministara Denis Zvizdić je podržao ovu inicijativu za izmjenu sistema plaćanja PDV-a, nazvavši je opravdanom inicijativom koja će dovesti do poboljšanja poslovnog okruženja u BiH i poboljšanja likvidnosti preduzeća, dok je zahtjev za smanjenje zateznih kamata ocijenio izmjenom koja će bitno smanjiti troškove i olakšati poslovanje.\nSamo mjesec dana nakon Zvizdićevog pozitivnog stava o inicijativi, Vijeće ministara je donijelo suprotan stav i na negativan način se izjasnilo o zahtjevima privrednika za pomjeranje roka za plaćanje PDV-a i smanjenje zatezne kamatne stope za kašnjenje u plaćanju PDV-a.\nSada, kada je u najavi izrada novog Zakona o PDV-u, Magazinović smatra da je to prilika da se razjasni nesuglasica između Zvizdića i Vijeća ministara i da se u novi Zakon ubace mehanizmi koji će poboljšati poslovno okruženje u Bosni i Hercegovini.\nTreba imati u vidu da je sistem obračuna PDV-a po naplaćenim računima u primjeni kod 22 zemlje članice Evropske unije, te da ovakav sistem primjenjuju i susjedne Hrvatska i Srbija.\nOva izmjena, kao i druge predložene izmjene, bi značajno pomogla mala i srednja preduzeća, o čemu govori i ogromna podrška ovoj inicijativi privrednika iz svih dijelova države, što ni na koji način ne smije biti ignorisano od onih koji primaju platu iz budžeta koje pune upravo ti privrednici.\nVijest o izradi novog zakona o PDV-u dolazi na dan kada počinje Godišnji sastanak Odbora guvernera EBRD-a, događaj od koga se mnogo očekuje u smislu budućeg ekonomskog razvoja BiH, što, ukoliko nije slučajnost, treba da znači da će ovoga puta Vijeće ministara i Uprava za indirektno oporezivanje mnogo više voditi računa o inicijativama koje dolaze od privrednika.\n> Saša Magazinović traži od Denisa Zvizdića da javno objavi sadržaj ANP-a\n> Vrijeme je za "Tijanin zakon" i u FBiH\n> Borci VRS imaju, a Armije RBiH i HVO-a nemaju borački dodatak, to je sramotno\n> Otkriveno nakon pitanja Saše Magazinovića: Vlasti u BiH isplatile 56 miliona KM naknade jer nisu koristile kredite kojim su nas zadužile\n> HDZ kreira problem, pa traži nešto zauzvrat da ga riješi


Australijanci će graditi solarne elektrane u Kuli na 250 hektara - Sombor portal\nPočetna Vojvodina Australijanci će graditi solarne elektrane u Kuli na 250 hektara\nAustralijanci će graditi solarne elektrane u Kuli na 250 hektara\nKula — Damjan Miljanić, predsednik opštine Kula, razgovarao je sa predstavnicima australijske kompanije CWP global.\nTa kompanija je zainteresovana da gradi solarnu elektranu na teritoriji opštine Kula na čak 250 hektara, prenosi Ekapija.\nKompanija je predala pismo o namerama. Kada elektrana bude izgrađena, u opštinski budžet bi prema njihovom predlogu išlo 2,5 odsto od ukupne dobiti. Takođe, planovi kompanije su da tokom izgradnje solarne elektrane finansiraju projekte u oblasti ekologije i zaštite životne sredine na teritoriji opštine, saopštila je opštinska uprava.\nKako se podseća, CWP Global je tokom ove godine najavio investiciju od 40 miliona evra za izgradnju solarnog parka kod Sjenice koja će strujom snabdevati više od 20.000 domaćinstava.\nPrema navodima iz kompanije, ovo će ujedno biti i najveća elektrana na solarni pogon u ovom delu Evrope. Trenutno se za ovaj projekat čeka usvajanje detaljnog plana regulacije, a elektrana bi trebalo da krene sa radom 2024. godine.\nPrethodniN1: EPS izgubio spor protiv penzionera iz Sombora\nSledećiBesplatna škola klizalja za decu od 5-10 godina


Trampov bezbednjak stiže kod Putina - 27.06.2018, Sputnik Srbija\nPredsednik Rusije Vladimir Putin razgovaraće danas u Kremlju sa savetnikom predsednika SAD za nacionalnu bezbednost Džonom Boltonom, saopštio je novinarima... 27.06.2018, Sputnik Srbija\n11:37 27.06.2018 (Osveženo: 14:48 27.06.2018)\nPredsednik Rusije Vladimir Putin razgovaraće danas u Kremlju sa savetnikom predsednika SAD za nacionalnu bezbednost Džonom Boltonom, saopštio je novinarima portparol predsednika Rusije Dmitrij Peskov.\n„Predsednik će primiti Boltona danas u Kremlju“, rekao je Peskov. On je podsetio da će pomoćnik SAD imati nekoliko susreta u Moskvi, uključujući susret sa šefom diplomatije Sergejom Valvovom, pomoćnikom predsednika Rusije Jurijem Ušakovim i rukovodstvom Saveta bezbednosti.\nPrema rečima portparola predsednika, Moskva bi želela da razgovara sa Boltonom o „žalosnom stanju“ rusko-američkih odnosa i međunarodnim problemima.\n„U bilateralnim odnosima se ne možemo pohvaliti intezivitetom bilateralnih kontakata, tim pre na višem nivou, zato se takvi kontakti koriste za razmenu mišljenja o glavnim međunarodnim problemima — spisak je prilično jasan i očigledan“, naveo je predstavnik Kremlja.\nOn je, komentarišući navode američkih činovnika da bi sastanak sastanak predsednika Rusije Vladimira Putina i predsednika SAD Donalda Trampa mogao biti održan u Helsinkiju sredinom jula, naglasio da Kremlj za sada nije spreman da pruži dodatne informacije.


Na karlovačkom području voda ušla u porodične kuće i dvorišta\nNaslovnica U žiži Na karlovačkom području voda ušla u porodične kuće i dvorišta\nPoplavljeno karlovačko područje HRT\nNajgora situacija na području Mostanja, Logorišta, Male Švarče i Turnja\nPrema podacima Hrvatskih voda, u Karlovcu su na snazi vanredne mjere. Rijeka Korana poplavila je dvorišta desetak porodičnih kuća, dok se rijeka Mrežnica u Dugoj Resi izlila iz korita i poplavila pet kuća.\nPrema riječima gradonačelnika Karlovca Damira Mandića, vodostaji rijeka Korane i Kupe su iznad ranije procijenjenih vrijednosti, prenosi Hina.\n– Najgora je situacija na području Mostanja, Logorišta, Male Švarče i Turnja. Boks-barijere postavljene su na tom području i daju svoje rezultate , a voda koja se izlila crpi se pumpama i vraća u korito – rekao je Mandić.\nRijeka Korana, koja je dosegla nivo iznad procijenjenih vrijednosti, ušla je u dvorišta desetak porodičnih kuća. Raste vodostaj i rijeke Kupe, prema posljednjim mjerenjima bila je na nivou 756 centimetara, a zbog njenog izlijevanja zatvoreno je nekoliko cesta.\nPrethodni članakEvo šta je kraljica Elizabeta poklonila svom praunuku Arčiju\nSljedeći članakMladenci na kiši trčali prije deset dana\nRita Ora objavila fotografiju u kupaćem: Pogledajte šta je privuklo najviše pažnje\nPrvaci Reptorsi pobjedom počeli novu sezonu, Klipersi u derbiju bolji od Lejkersa\nRita Ora objavila fotografiju u kupaćem: Pogledajte šta je privuklo najviše...


Petrović: Zvezda je favorit, ali Borac se neće predati\nTrener fudbalera Borca iz Čačka Slavko Petrović rekao je da će njegova ekipa ući rasterećeno u utakmicu 20. kola Super lige protiv Crvene zvezde u subotu u Beogradu.\nOn je dodao da Čačani mogu do iznenađenja i povoljnog rezultata ako "disciplinovano uđu u meč", kao protiv Vojvodine u prvoj utakmici polufinala Kupa Srbije, koja je završena bez golova.\n"Zvezda je apsolutni favorit u subotu, ali se mi sigurno nećemo predati unapred. Odlazimo rasterećeni i verujem da uz disciplinu poput one iz jučerašnjeg meča, možda i možemo do iznenađenja i pozitivnog rezultata za nas", kazao je Petrović a preneo klupski sajt.\nKapiten Borca i igrač koji je prošao kroz Zvezdinu omladinsku školu Jovan Damjanović istakao je da će ambijent na beogradskoj "Marakani" biti motiv više za gostujuće igrače.\n"Igrači u Srbiji, nažalost, nisu često u prilici da igraju pred punim tribinama i u pravom fudbalskom ambijentu. Uveren sam da će to za nas biti motiv više, jer smo svedoci jedne fudbalske euforije koja vlada na stadionu Zvezde", kazao je Damjanović.\nOn je dodao da su u Borcu svesni da je Zvezda "apsolutni favorit", ali da u Beograd dolaze rasterećeno i da će pokušati da se predstave publici u "lepom svetlu".\nDuel Zvezde i Borca u 20. kolu Super lige igraće se u subotu u 18.00 na "Marakani".\nZvezda je druga na tabeli sa šest bodova manje od vodećeg Partizana, dok je Borac 14. sa dva boda više od pretposlednjeg Novog Pazara.


S. Vukašinović , B. Kašanski\n- Ministar Branislav Nedimović je najavio da će poslednju reč o prometu GMO imati struka, a ne politika. Svoje obećanje je i ispunio i formirano je ovo stručno telo, koje ima zadatak da se bavi kompletnom proverom kvaliteta hrane u Srbiji. Drugim rečima, obavljaće se provera ispravnosti namirnica, ali i postavljati standardi za sredstva koja služe kao zaštita u proizvodnji i prometu hrane. Ovaj tim stručnjaka preuzeo je veliku odgovornost na sebe jer će, između ostalog, oni biti ti koji će dati poslednju reč kada je u pitanju odluka o prometu GMO - kaže naš izvor iz Nemanjine 11.\n- Činjenica je da, ako Srbija želi u Svetsku trgovinsku organizaciju, mora neke stvari da ispuni. Reč je, pre svega, o prometu GMO, što je uslov za ovo članstvo. Ta politička odluka mora da bude doneta nakon stručne. Struka, naime, treba da utvrdi da li su ovi organizmi štetni po zdravlje. Treba da se zna da je stručni savet potpuno autonoman i da će njihova naučna saznanja biti presudna i oko GMO, kao i kompletne provere kvaliteta hrane. Postoje i članovi koji nemaju pravo glasa, međutim, imaće konsultativnu ulogu i njihovo mišljenje će se uvažavati - objašnjava naš sagovornik.\nDa su saznanja "Blica" tačna, potvrdio je i Goran Papović, predsednik Nacionalne organizacije potrošača, koji je član Saveta bez prava glasa.\n- Moja uloga je savetodavna i ja ću se truditi da sa terena dostavim informacije koje mogu biti od koristi za eksperte. Što se tiče prometa GMO, kada bih ja odlučivao, samo bih tražio da se u zakon stavi prosto rešenje, a to je da se dozvoli promet za one namirnice za koje se dokaže da nisu štetne - kaže Goran Papović za "Blic".


„Gasprom“ izgradio već 300 kilometara „Turskog toka“ - 28.09.2017, Sputnik Srbija\n„Gasprom“ je do sada izgradio skoro 300 kilometara crnomorske magistrale „Turskog toka“, saopštio je šef ruskog giganta Aleksej Miler. 28.09.2017, Sputnik Srbija\n22:48 28.09.2017 (Osveženo: 10:58 29.09.2017)\n„Gasprom“ je do sada izgradio skoro 300 kilometara crnomorske magistrale „Turskog toka“, saopštio je šef ruskog giganta Aleksej Miler.\n„Izgrađeno je 224 i 74 kilometra, tj. sve ukupno skoro 300 kilometara“, izjavio je Miler ruskim medijima u Ankari.\nOn je prognozirao rekordne isporuke gasa Turskoj ove godine.\n„Ako se uporede period od prvog januara do danas i isti period prošle godine, obim isporuka gasa na tursko tržište porastao je za 24,3 odsto, što je plus od 4,1 milijarde kubnih metara gasa. To govori da će na kraju 2017. godine ’Gasprom‘ postaviti istorijski rekord u isporukama gasa na tursko tržište. To je više od 28 milijardi kubnih metara“, dodao je Miler.\nDirektor „Gasproma“ je objasnio da ta cifra može da bude dostignuta ukoliko se zadrži tempo rasta isporuka gasa.\nMinistar energetike Rusije Aleksandar Novak 10. jula izjavio je da je već izgrađeno oko 50 kilometara gasovoda po dnu Crnog mora.\nPodsetimo, gasovod „Turski tok“ predviđa izgradnju dva kraka, jednog za potrebe Turske, a drugog koji će kroz Tursku ići do Evrope.\nRusija i Turska su 10. oktobra prošle godine potpisale dokument kojim je dogovorena izgradnja „Turskog toka“, a za koju je zadužen „Saut strim transport“.\nDokument podrazumeva izgradnju dva kraka magistralnog gasovoda po dnu Crnog mora, ukupnog kapaciteta 31,5 milijardi kubnih metara gasa godišnje.


04-03-2021 13:49 Srbija Društvo\nNakon sednice Kriznog štaba u ponedeljak čuli smo da medicinski deo tog tela traži policijski čas i vanredno stanje i da smatraju da je to jedino rešenje u trenutnoj teškoj epidemiološkoj situaciji. U izjavi za Nova.rs, ministarka za rad, zapošljavanje, boračka i socijalna pitanja Darija Kisić Tepavčević smatra da to, ipak, nije jedino rešenje, ali odgovor na pitanje koje bi to bilo rešenje nije dala.\n“Nikada nisam izjavila da je uvođenje vanrednog stanja jedino rešenje, niti tako mislim”, kratko je odgovorila Kisić Tepavčević u SMS poruci.\nNa dodatno pitanje kakav bi, pred sutrašnju sednicu Kriznog štaba, bio njen konkretan predlog i kakve mere za suzbijanje pandemije bi podržala, nije dala odgovor.\nOdgovor na pitanje da li je zatvaranje jedino rešenje i da li će se na tome istrajati tokom sutrašnje sednice Kriznog štaba nije dobijen ni od imunologa Srđe Jankovića i epidemiologa Branislava Tiodorovića i Predraga Kona.\nKisić je epidemiolog, ali je ministarskom pozicijom uplovila i u političke vode – moglo bi se reći da pripada i medicinskom i političkom delu Kriznog štaba.\nIz onog političkog dela Kriznog štaba stižu potpuno drugačije poruke.\nZamenik gradonačelnika Goran Vesić poručio je da je vanredno stanje nedopustivo.\n“Nećemo dopustiti i ne možemo da se složimo sa uvođenjem nulte tolerancije na život, a to bi se i dogodilo ukoliko bi bio prihvaćen predlog o uvođenju policijskog časa, odnosno da sedam ili deset dana u Beogradu i Srbiji ništa ne radi”, izjavio je Vesić, preneo je Beoinfo. On je podsetio da je prošli vikend pokazao da, ukoliko se radno vreme restorana ograniči do 14.00 časova, nastaje pravi “stampedo” po restoranima, teretanama i tržnim centrima, te veći broj ljudi boravi na istom prostoru u kraćem vremenskom periodu.\nI predsednik Srbije Aleksandar Vučić je rekao da ne misli da je Srbija blizu uvođenja vanrednog stanja. Šta će prevladati i da li je pretnja vanrednim stanjem samo puko zastrašivanje koje neće biti realizovano, ostaje da se vidi nakon sutrašnje sednice Kriznog štaba koja je zakazana za 15 časova.\nNe prestaje zastrašivanje građana, upravnik kovid Arene takođe dao izjavu kojom širi paniku, ako želite da se uplašite čitajte OVDE.


Akvarijum na točkovima [VIDEO] - Automatika.rs\nNaslovna Vesti Razno Akvarijum na točkovima\nOvaj projekat je imao ideju da pokaže kako kompjuterska vizija nije ograničena i nema primenu samo u akplikacijama automatizacije i prikupljanju podataka, već je njena primena mnogo šira. ”Fish on Wheels” je samo jedan od primera gde viziju možemo koristiti kod različitih aplikacija. Možemo reći da ribica u akvarijumu ima priliku da ”istraži okoliku oko sebe”, iako ima ograničeno kretanje u prostoru.\nAkvarijum je postavljen na točkove kojima preko vizije i veoma jednostavnog hardvera dolaze komande tj. putanja kretanja. Da podsetimo ribica svojim kretanjem i pozicijom upravlja točkovima i tako se kreće u akvarijumu.\nPrethodni tekstSiemensov dijagnostički centar povećava efikasnost vetroelektrana\nSledeći tekstVersaball robotska hvataljka bila učesnik na CES 2015 u igri Beer Pong [VIDEO]


Miralem Galijašević predsjednik KO SDA ZDK: Imamo 18 ruku za većinu u Skupštini ZDK - Zenicablog\nMiralem Galijašević predsjednik KO SDA ZDK: Imamo 18 ruku za većinu u Skupštini ZDK\nMiralem Galijašević predsjednik KO SDA ZDK: Imamo 18 ruku za većinu u Skupštini ZDK – U Zeničko-dobojskom kantonu ove sedmice desio se veliki prevrat na političkoj sceni. Koalicija predvođena SDP-om u ponedjeljak je ostala bez većine u Skupštini ZDK, a nakon samo četiri dana SDA je objavila da je obavila razgovore sa potencijalnim koalicionim partnerima, koji su bili uspješni. Miralem Galijašević, predsjednik SDA ZDK i aktuelni premijer u ZDK, potvrdio je za Vijesti.ba da je SDA okupila novu većinu u ovom kantonu.\nNakon raspada koalicije sedam stranaka predvođene SDP-om i neuspjelog pokušaja inaugurisanja mandatara za sastav Vlade ZDK, SDA je kao pobjednička stranka, sa osvojenih 11 mandata u kantonalnoj Skupštini, preuzela inicijativu i obavila razgovore sa potencijalnim koalicionim partnerima. Razgovori su vođeni sa HDZ-om, A-SDA, SBiH i jednim nezavisnim zastupnikom. Mogu objaviti da praktično imamo većinu od 18 ruku u Skupštini Zeničko-dobojskog kantona, kaže Galijašević.


Džordž Soroš - Blic Online\nMađarski zakon koji zahteva da civilne organizacije obelodane svoje inostrane donatore krši pravila Evropske unije koja štite osnovna prava bloka, presudio je u četvrtak Sud Evropske unije, prenosi "Juronjuz".\nPročitajte šta vam poručuju neki od najvećih investitora na svetu.\nMađarske vlasti saopštile su danas da će okončati kontroverznu kampanju optuživanja američkog filantropa DŽordža Sorosa i predsednika Evropske komisije Žan-Klod Junker da podržavaju ilegalnu migraciju.\nMilijarder Džoržd Soroš pozvao je proevropske glasače da se probude pre nego što Evropa “spavajući ušeta u zaborav”. On je uoči evropskih izbora istakao da je Evropska unija suočena sa putem Sovjetskog saveza ako ljudi ne deluju.\nOpoziciju, tu "gomilu proimigrantskih političara", u životu održavaju američki finansijer Džordž Soros i evropske birokrate, izjavio je danas mađarski premijer Viktor Orban.\nBritanski list "Fajnenšel tajms" proglasio je američkog investitora i filantropa Džordža Soroša za ličnost godine, zbog, kako je saopšteno, njegove uloge "standardnog nosioca liberalne demokratije i otvorenog društva".\nMinistar zadužen za vođenje kabineta mađarskog premijera Gergej Guljaš izjavio je danas da se među demonstrantima i organizatorima protesta u Mađarskoj nalaze osobe sa platnog spiska američkog milijardera Džordža Soroša, javlja agencija MTI.\nFondacija za otvoreno društvo Džordža Sorosa povlači se iz Turske, samo nekoliko dana pošto je turski predsednik Redžep Tajip Erdogan optužio američkog milijardera da pokušava da destabilizuje državu.\nOGLASIO SE ORBAN NAKON ŠTO JE PRIMIO GRUEVSKOG "On je zaštitio mađarske granice, a Soroš ga PROGANJA"\nMađarski premijer Viktor Orban kaže da je bivši makedonski premijer doprineo zaštiti mađarske granice, a da s druge strane organizacije povezane sa Džordžom Sorošem progone.\nAustrijski kancelar Sebastijan Kurc primio je danas u Beču američkog milijardera Džordža Sorosa s kojim je razgovarao, pre svega, o planiranom preseljenju Centralnoevropskog univerziteta iz Budimpešte.\nCentralnoevropski univerzitet (CEU) saopštio je danas da će svoje akreditovane američke programe preseliti iz Budimpešte u Beč zbog nesigurnosti oko svoje akademske slobode.\nTramp: Žene koje protestuju protiv Kavana "profesionalke"\nAmerički predsednik Donald Tramp izjavio je da su žene koje, zbog navodnog seksualnog zlostavljanja, protestuju protiv kandidature Breta Kavana za sudiju Vrhovnog suda "profesionalke koje su platili milijarder Džordž Soros i drugi".


Terzić: Pozivam navijače Zvezde da podrže reprezentaciju - Sportskacentrala.com\nTerzić: Pozivam navijače Zvezde da podrže reprezentaciju10.06.2017 12:03hSusret šestog kola D grupe kvalifikacija za Svetsko prvenstvo između Srbije i Velsa ima epitet utakmice visokog rizika.\nKako saznaju Novosti, iz izvora bliskih policiji ekstremni navijači Crvene zvezde planiraju upad na teren i prekid utakmice.\n- Nerede planiraju najekstremnije navijačke grupe koje su povezane sa upravom Zvezde i na FSS pokušavaju da prebace krivicu za gubitak trofeja, Smatraju da će tako da nanesu štetu Savezu, a nisu svesni da se ugled cele zemlje i države dovodi u pitanje. Očekujemo da ih Zvezdan Terzić pozove na mir i sportsko ponašanje, pišu Novosti pozivajući se na izvor iz policije.\nOglasio se i generalni direktor Crvene zvezde Zvezdan Terzić, koji je pozvao navijača beogradskog kluba da podrže reprezentaciju.\n- Želim da iskoristim ovu priliku da pozovem sve navijače Crvene zvezde da na korektan način podrže reprezentaciju. Igračima i stručnom štabu na čelu sa Slavoljubom Muslinom želim da nas još jednom obraduju, rekao je Zvezdan Terzić.


Šta sve pružaju različite vrste osiguranja na putevima - Rent a car Beograd - Aerodrom\nUpravljanje vozilom podrazumeva obezbeđivanje obaveznog, ali i dobrovoljnog osiguranja. Ne samo da je važno biti osiguran tokom putovanja i vožnje u zemlji i inostranstvu, već je značajno obezbediti nadoknadu troškova i štete ukoliko se prouzrokuje drugim učesnicima, njihovim vozilima kao i trećim licima.\nRazličite vrste osiguranja na putevima obezbeđuju mnogo benefita. Tu su osiguranje od autoodgovornosti kao obavezna varijanta, dobrovoljno kasko osiguranje i putno osiguranje sa kojima je odlazak u drugu zemlju znatno lakši i sigurniji. Svaka vrsta pojedinačno, kao i sve zajedno, pružaju odlične pogodnosti osobama koje ih blagovremeno ugovore.\nNadoknada štete na vozilima – kasko osiguranje i od autoodgovornosti\nOsiguranje od autoodgovornosti koje se ugovara i plaća obavezno, kao i kasko osiguranje koje je dobrovoljno, pružaju nadoknade u slučaju nezgode na putevima. Naime, upravljanje vozilima može da bude vrlo nepredvidivo, posebno u slučaju otežanog stanja na putevima, gužvi, klizavog kolova i loših vremenskih uslova. Uz sve to, automobili nisu uvek najnovijih generacija i ne moraju imati inovativnu tehnologiju, elektroniku i automatske funkcije. Uz kombinaciju dejstva više faktora, može doći do neželjenih nezgoda na putevima i najvažnije je da se sačuvaju životi ljudi.\nKasko osiguranje pruža nadoknadu troškova na vozilima usled udesa, zatim nezgoda koje su posledice oštećenja puteva, odrona, požara i eksplozije, iskakanja životinja, snega, leda i mnogo toga drugog. Sa druge strane, osiguranje od autoodogovornosti je obavezno i ugovara se najmanje jednom godišnje – prilikom registracije automobila i glasi na vozilo. Pruža regulisanje troškova za oštećenje vozila i lica koja nisu kriva, od strane osiguranika čiji automobil je napravio štetu. Obe vrste podrazumevaju plaćanje premije, kao osigurane sume na određeni vremenski period, iz koje se nadoknađuju troškovi na vozilima učesnika u slučaju nezgode.\nNadoknada troškova lečenja i zbrinjavanja – putno osiguranje\nPutno osiguranje podrazumeva pokrivanje svih troškova, koji mogu nastati ukoliko dođe do saobraćajne nezgode tokom boravka u inostranstvu. Ugovara se na određeni vremenski rok, uz premiju osiguranja i uslove koji će odgovarati kako klijentima, tako i samim osiguravajućim društvima. U slučaju da do nezgode dođe, osiguravajuća kuća nadoknađuje sve neophodne troškove i organizuje zbrinjavanje, lečenje i ozdravljenje pacijenata u inostranstvu. To može da bude plaćanje prevoza do najbliže urgentne ustanove kao i bolnice, zatim lečenje, niz medicinskih sredstava, specijalni tretmani i terapije, kao i povratak u matičnu zemlju.\nPored toga, putno osiguranje nadoknađuje i brojne administrativne takse, pronalazi pravnike i prevodioce u slučaju da je to potrebno i obezbeđuje papirologiju. Svi troškovi će se nadoknaditi u slučaju da postoje fiskalni računi, fakture i drugi dokazi o nezgodi i potrebnom lečenju u inostranstvu. Putno osiguranje ima veliki značaj za svaku vrstu putovanja, kao i za sve članove porodice, bilo da se putuje sopstvenim automobilom ili drugim prevoznim sredstvom.\nVrste osiguranja, njihove namene i karakteristike su vrlo brojne i raznolike. Dok osiguranje od autoodgovornosti i kasko osiguranje pružaju nadoknadu troškova na vozilima učesnika u slučaju nezgode, putno osiguranje daje sigurnost da ukoliko dođe do povrede u inostranstvu, pacijenti budu kompletno zbrinuti i oporavljeni. Za osiguranje je neophodno da bude prikupljena adekvatna dokumentacija, kojom se dokazuju svi troškovi i elementi nezgode, kao i da je prethodno ugovorena odgovarajuća vrsta, uz plaćanje predviđene premije.\nUgovaranje za različite vrste osiguranja vrši se po sili zakona, odnosno u skladu sa procedurama i pravilnicama koje su nezaobilazne, ali i na dobrovoljnoj osnovi. Na primer, dok je kasko osiguranje za vozila dobrovoljno, osiguranje od autoodgovornosti je obaveza za svako prevozno sredstvo. Pored toga, putno osiguranje, životno i mnoge druge vrste, klijenti biraju zbog širokog spektra koristi koje dobijaju u slučaju nezgode, ili sa protokom vremena.\nNakodnada troškova usled nezgode koju pokriva osiguranje\nJedan od primarnih razloga iz kojih se ugovara osiguranje, jeste da bi se nadoknadili brojni troškovi koje mogu prouzrokovati saobraćajne nezgode. Naime, obavezno osiguranje od autoodgovornosti se realizuje prilikom registracije, uz uplatu odgovarajuće premije i taksi. Zatim, ukoliko dođe do nezgode, osiguranje od autoodgovornosti nadoknađuje sve troškove na vozilu i direktno licu koje je oštećeno prilikom udesa. To se zatim dokumentuje i sve preko osigurane sume naplaćuje od vlasnika vozila koje je prouzrokovalo nezgodu.\nKasko osiguranje je na dobrovoljnoj osnovi, i takođe nadoknađuje troškove prilikom udesa i drugog mehaničkog oštećenja vozila, iz osigurane premije. Razlika je to što kasko osiguranje nadoknađuje troškove i na vozilu koje je prouzrokovalo nesreću, kao i drugim učesnicima i trećim licima. Putno osiguranje je vrsta koja se ugovara prilikom čestih putovanja u inostranstvo, jer se na taj način dobija sigurnost pokrivanja svih troškova u slučaju nezgode i povrede. Na taj način, bolnički troškovi, specijalni pregledi i tretmani, prevoz, administracija i mnogo toga drugog, nadoknađuje se iz osiguranja, uz priloženu dokumentaciju.\nOsećaj sigurnosti, bezbednosti i rasterećenosti\nVeoma je značajno da se u saobraćaju postupa pažljivo, uvek vozi umereno u skladu sa ograničenjima, kao i sa potpunim prilagođavanjem stanju na putevima. Ipak, kako se mogu dogoditi i neke nepredviđene okolnosti, neočekivane situacije i reakcije drugih učesnika koje nisu pod našom kontrolom, može doći do nezgode. Osiguranje pruža osećaj sigurnosti i bezbednosti, da i u slučaju da dođe do nesrećnog slučaja postoji mogućnost nadoknade prouzrokovanih troškova. Najvažnije je sačuvati ljudski život, zdravlje i u slučaju povrede obezbediti brzo ozdravljenje, što uz putno osiguranje postaje brže i lakše.\nPored toga, novčani izdaci da bi se sanirale štete na vozilima svih učesnika mogu biti neverovatno visoki, procedure dugačke i čekanje za popravke zahtevati još više vremena. Zbog svega toga, kasko osiguranje, kao i osiguranje od autoodogovornosti ukoliko se ugovori kod agencije ili društva, može učiniti da se veliki broj procedura ubrza. Na taj način, naplata štete može se realizovati za svega nekoliko dana, što će učiniti da se brzo izvrše potrebne popravke i vozila dovedu ponovo u upotrebno stanje.\nMnogo je razloga zbog kojih je neophodno ugovoriti osiguranje, bilo da je u pitanju vrsta koja se vezuje za nadoknadu troškova licima, ili u vezi sa automobilima, delatnostima, elementarnim nepogodama i generalnom životom i poslovanjem. Kasko osiguranje pruža olakšice nadoknade troškova na vozilima usled nezgode, dok osiguranje od autoodgovornosti kao obaveza svakog vlasnika pokriva sve izdatke za štetu nastalu na prevoznim sredstvima lica koja nisu kriva. Putno osiguranje čini da se otputuje sa dozom opuštenosti, jer u slučaju nesrećnih okolnosti osiguravajuće društvo pruža potrebne usluge zbrinjavanja pacijenata, uz nadoknadu troškova.